Muxtar respublikamızın ən ucqar və dilbər guşələrindən biri – Şahbuz - serqqapisi.az\nMuxtar respublikanın səhiyyə müəssisələrinə yeni təcili tib\nPrezident İlham Əliyev Pakistanın müdafiə istehsalatı naziri\nAzərbaycan Prezidenti İlham Əliyevin Rusiyanın “Rossiya-1” t\nPrezident İlham Əliyevin İran Prezidenti Seyid İbrahim Rəisi\nDSX-nin hərbi helikopterinin qəzaya...\nDövlət Sərhəd Xidmətinin (DSX) hərbi helikopterinin qəzaya uğraması nəticəsind...\nDekabrın 1-i Ümumdünya QİÇS-lə Müba...\nHər il dekabrın 1-i dünyada QİÇS-lə (Qazanılmış İmmun Çatışmazlığı Sindromu) M...\nDSX-nin helikopterinin qəzaya uğram...\nTurizmin müasir vəziyyəti və inkişa...\n“Naxçıvan” Universitetində “Naxçıvan Muxtar Respublikasında turizmin müasir və...\nCənubi Qafqazda meydana gələn yeni ...\nAMEA Naxçıvan Bölməsində Rəyasət Heyətinin növbəti iclası keçirilib. Bölmənin ...\nHamiliyə verilmiş ixtisasların təl...\nNaxçıvan Muxtar Respublikası Ali Məclisi Sədrinin “Ali və orta ixtisas təhsili...\nNaxçıvan Muxtar Respublikası Nazirl...\nNaxçıvan Respublikasının Nazirlər Kabineti noyabr ayı ərzində bir sıra qərarlar ...\n“Sabahın tədqiqatçıları”nın uğurlar...\nAMEA Naxçıvan Bölməsi və Naxçıvan Muxtar Respublikası Təhsil Nazirliyinin birl...\nMaarifləndirici tədbir təşkil edili...\nDünən Naxçıvan Qızlar Liseyində Əziz Əliyev adına Naxçıvan Muxtar Respublikası...\nBağça tərbiyəçiləri üçün seminar\nNaxçıvan şəhər 1 nömrəli uşaq bağçasında tərbiyəçilərin pedaqoji səriştəliliyi...\nTurizm haqqında yeni nəşr\nYeni nəşrlər Məlum olduğu kimi, Naxçıvan Muxtar Respublikası Ali Məclisi Sədr...\nŞərur qədim diyardır\nTarixin izi ilə Azərbaycanın ayrılmaz tərkib hissəsi olan Naxçıvanın sosial-i...\nBələdiyyələr muxtar respublika əraz...\nMuxtar respublikamızda kommunal müəssisələrin, bələdiyyələrin, yerli icra orqa...\nTaktiki təlimlər keçirilib\n“Naxçıvan Qarnizonu Qoşunlarının 2021-ci tədris ilinə uzlaşma planı”na əsasən ...\nÖmrünü millətinə həsr edən Vətən se...\nSöz Tanrının insan övladına bəxş etdiyi ən böyük nemətdir. Sağlığında bu nemət...\nAzadlıq ətirli bir ilin mübarək, L...\nAna yurdum Azərbaycanın Qarabağ guşəsindən, Qızılboğaz dağının fövqündən, şərə...\nPrezident İlham Əliyev helikopter q...\nPrezident İlham Əliyev helikopter qəzasında həlak olanların ailələrinə başsağl...\nDSX: "Helikopter qəzası nəticəsində...\nDövlət Sərhəd Xidmətinin (DSX) hərbi helikopterinin qəzaya düşməsi nəticəsində...\nİnformasiya təhlükəsizliyi Milli tə...\nAzərbaycan müstəqillik qazandıqdan sonra informasiya sahəsinin də milli təhlük...\nAzərbaycan XİN Türkiyəyə başsağlığı...\nAzərbaycan Xarici İşlər Nazirliyi (XİN) Türkiyənin İstanbul şəhərində qasırğa ...\nDSX-nin hərbi helikopterinin qəzaya uğraması nəticəsində şəhid olan hərbi qulluq\nDSX-nin helikopterinin qəzaya uğraması nəticəsində şəhid olan hərbi qulluqçularl\nAzadlıq ətirli bir ilin mübarək, Laçınım\nBələdiyyələr muxtar respublika ərazisində kommunal xidmətlərin göstərilməsində fəal i� …\n43 │ Çərşənbə axşamı 30th Noyabr 2021 │ 07:57:54\n64 │ Cümə 26th Noyabr 2021 │ 07:08:26\n90 │ Cümə axşamı 25th Noyabr 2021 │ 05:57:20\n2021-ci ilin yanvar-oktyabr aylarında Naxçıvan Muxtar Respublikasının sosial-iqtisadi inkişaf� …\n104 │ Cümə axşamı 25th Noyabr 2021 │ 05:54:55\nQadınlarla bağlı həyata keçirilən tədbirlər uğurlu…\n“Azərbaycan tolerantlıq məkanıdır” mövzusunda tədb…\nNaxçıvanda sosial qayğıya ehtiyacı olan uşaqlara …\nBeynəlxalq Tələbə-Gənclər Həftəsi ilə bağlı tədbir…\nCənubi Qafqazda meydana gələn yeni geosiyasi reall…\nHamiliyə verilmiş ixtisasların tələbələrinin işti…\n“Sabahın tədqiqatçıları”nın uğurları\nMaarifləndirici tədbir təşkil edilib\nHamilik tədbirləri çərçivəsində tələbələrlə görüş …\n“Sabahın tədqiqatçıları-2022” – şagirdlər alimlərl…\nÖmrünü millətinə həsr edən Vətən sevdalısı\nNizami Gəncəvi yaradıcılığında ailə-məişət məsələs…\nOdu səngiməyən şam ürəyimi, Ey Vətən, səninçin daş…\nKamil Əliyevin 100 illik yubileyinə həsr olunmuş …\nAşıq Ələsgəri yaradıcılığından bəhs edən növbəti u…\nTurizmin müasir vəziyyəti və inkişaf perspektivlər…\nNaxçıvan Muxtar Respublikasının turizm potensialı …\nİstehsalat təcrübəsinə həsr edilmiş başlanğıc kon…\nAğbulağın söz təşnəli qonaqları…\nNəşr edilib 22.05.2020 09:40 |\nƏzəmətli dağların qoynuna sığınan, qonaqlı-qaralı Batabat yaylağı, Ağbulaq turizm istirahət bölgəsi ilə və bir də Məmməd Araz yurdu kimi hər kəs tərəfindən tanınan Şahbuz, həm də uzun illərdən bəri diyarımızda həyata keçirilən sosial-iqtisadi inkişafdan bəhrələnən bölgələrimizdəndir. Muxtar respublikamızda aparılan quruculuq işləri, əsasən, ucqarlardan başladığından bu rayon da uzun bir yeniləşmə dövrünə qədəm qoyub. Bu yenilik Şahbuzun möcüzəli təbiəti ilə ecazkar harmoniya yaratmaqla ucqar dağ rayonunun axarlı-baxarlı, qonaqlı-qaralı bir məkana çevrilməsi ilə nəticələnib. İndi rayona gələnlər buranın gözəllikləri qarşısında heyranlıqlarını ifadə edir, Şahbuzdan xoş təəssüratla ayrılırlar. Bu təəssüratlar Şahbuzun badamı və “Badamlı”sı ilə daha çox bağlı olur. Min illərdir, rayonun Badamlı qəsəbəsində və Badamlı kəndində badamçılığın inkişaf etdirilməsi və ərazidən çıxan eyniadlı mineral su Şahbuzun adını dillər əzbəri edib.\n“Badamlı” suyunun istehsal tarixinə qısa ekskursiya etdikdə aydın olur ki, 1945-1947-ci illərdə geologiya-mineralogiya elmləri doktoru Əziz Əsgərovun rəhbərliyi altında ərazidə elmi-tədqiqat işləri aparılaraq burada mineral su yatağı olduğu aşkarlanıb, müxtəlif kimyəvi tərkibli mineral sular sırasında 5 nömrəli bulaqdan istifadə edilməsi məqsədəuyğun hesab olunub. Uzun illər, “Badamlı”nın şan-şöhrəti el-obanı dolaşsa da, ötən əsrin 90-cı illərinin acı nəticələri suyun istehsalında durğunluğun yaranmasına yol açdı. Lakin müstəqillik illərində muxtar respublikamız blokada şəraitində yaşamasına baxmayaraq, uzun fasilədən sonra “Badamlı” suyunun da əvvəlki şöhrətini özünə qaytardı. 2004-cü ildə “Gəmiqaya Mineral Sular” Məhdud Məsuliyyətli Cəmiyyəti tərəfindən özəlləşdirilən müəssisə bazar iqtisadiyyatının tələblərinə uyğun olaraq yenidən fəaliyyətə başladı. 2009-cu il avqustun 3-də isə Azərbaycan Respublikasının Prezidenti cənab İlham Əliyevin iştirakı ilə Naxçıvan şəhərində 2,1 hektar ərazini əhatə edən, binanın ümumi sahəsi 9 min 590, istehsal sahəsi isə 3 min 600 kvadratmetr olan “Badamlı” Mineral Sular Zavodu istifadəyə verildi.\nMineral suya tələbatın artması Şahbuz rayonunun Badamlı qəsəbəsində yeni müəssisənin qurulmasını zərurətə çevirdi və muxtar respublika rəhbərinin göstərişi ilə ümumi sahəsi 10 min 590 kvadratmetr olan yeni zavod inşa edildi. Zavod xammal anbarı, istehsal sahəsi və hazır məhsul anbarından ibarətdir. Burada tikinti işləri başa çatdırılıb, Fransa istehsalı olan avadanlıqlar alınıb gətirilib. Müəssisədə qazlı və qazsız olmaqla, müxtəlifölçülü qablaşdırmada “Badamlı” suyu istehsal ediləcək. İstehsal prosesi tam avtomatlaşdırılmış şəraitdə və standartların tələblərinə uyğun həyata keçiriləcək. Həmçinin zavodda müasir avadanlıqlarla təmin edilmiş laboratoriyalar istifadəyə veriləcək, istehsal olunmuş məhsulların keyfiyyətinə tam nəzarət ediləcək. İkimərtəbəli inzibati binada işçilərin rahatlığı nəzərə alınaraq iş və texniki otaqlar istifadəyə veriləcək. Ötən dövrdə Naxçıvan Muxtar Respublikası Ali Məclisinin Sədri cənab Vasif Talıbovun “Badamlı” Mineral Sular Zavodunun inşası ilə maraqlanaraq burada istehsal sahəsində avadanlıqların quraşdırılması, zavodun ərazisində, eləcə də Badamlı qəsəbəsində abadlıq işlərinin aparılması barədə verdiyi tapşırıqlar yüksək səviyyədə yerinə yetirilib.\nAzərbaycan Respublikası Səhiyyə Nazirliyinin Elmi-Tədqiqat Tibbi Bərpa İnstitutunun digər mineral sulardan şəffaflığı və qoxusuz olması ilə fərqləndirdiyi “Badamlı” mineral suyunun şöhrəti bu gün dünyanın hər yerinə yayılıb. İxrac olunduğu ölkələr sırasında Rusiya Federasiyası, Qazaxıstan, İraq, Çin, Birləşmiş Ərəb Əmirlikləri və digərlərinin yer aldığı mineral süfrə suyu beynəlxalq sərgilərdə böyük maraqla qarşılanır. Cari ildə Rusiya Federasiyasında keçirilən “ProdExpo – 2020”, Birləşmiş Ərəb Əmirliklərində keçirilən “Gulfood – 2020” sərgilərində nümayiş edilən muxtar respublikamızın bu brend məhsuluna maraq çox böyük olub.\n...Rayon sakinlərinin dediyinə görə, təxminən, 25-30 il bundan əvvəl tək təbiətin bəxş etdiyi gözəlliklərlə kifayətlənməli olan bu rayonun yol infrastrukturu dözülməz vəziyyətdə idi. Naxçıvan şəhərindən rayon mərkəzinə, hələ buradan kəndlərə getmək insana dağ aşmaq qədər ağır gəlirdi. Çünki 30-45 dəqiqəyə rayon mərkəzinə, 1 saatdan artıq vaxta isə rayonun ucqar kəndlərinə ancaq çatmaq olurdu. Çala-çökək, yağışlı havalarda zığ-palçıqlı yollar qışda daha təhlükəli olur, bu da avtomobillərin normal hərəkətinə çətinlik yaradırdı. Lakin öz torpağına, elinə bağlı insanların gərgin zəhməti sayəsində qısa zaman çərçivəsində sadalanan xoşagəlməz hallar aradan qaldırıldı. İndi buraya üz tutan qonaqları gözəl, yaraşıqlı Şahbuz şəhəri qarşılayır, rayonun ta ucqar dağ kəndlərinədək geniş və abad yollar ilin bütün fəsillərində insanlara “xoş gəldin” edir.\nMuxtar respublikamızı quruculuq prosesi öz ağuşuna aldığı bir dövrdə Şahbuz şəhəri də müasir dövrün tələblərinə uyğun həyata keçirilən kompleks yeniləşmə, abadlıq tədbirləri ilə sovet dövründəki köhnəlik, miskinlik yağan simasını tərk edib. Burada ildən-ilə ucaldılan, əsaslı təmir olunan yaraşıqlı inzibati və ictimai yaşayış binaları, salınan parklar, bağlar, abadlaşdırılan yol və küçələr kiçik şəhərə böyük dövlət qayğısının göstəricisidir. Günü-gündən gözəlləşən Şahbuzun hüsnünü quruculuq töhfələri daha da gözəlləşdirir. Ötən il Şahbuz şəhərində Mədəniyyət Sarayının, aviakassa binasının, Türkeş kəndində məktəb binasının, kənd və xidmət mərkəzlərinin, 343 hektar ərazini əhatə edən qapalı suvarma şəbəkəsinin, Badamlı qəsəbəsində iki körpünün, xidmət mərkəzinin, yeni avtomobil yollarının istifadəyə verilməsi insanların firavan həyat tərzi keçirməsinə geniş imkanlar açıb. Bundan başqa, hazırda rayonun Sələsüz, Türkeş və Mərəlik kəndlərinin ərazilərində qapalı suvarma şəbəkəsinin, eyni zamanda rayonun Külüs kəndində nasos stansiyasının qurulması gələcəkdə 1600 hektara yaxın torpaq sahəsinin əkin dövriyyəsinə qatılmasına imkan verəcək ki, bu da bölgənin ümumi iqtisadi inkişafına əhəmiyyətli dərəcədə təsir göstərəcək.\nRayonda kompleks quruculuq tədbirləri 2020-ci ildə də uğurla həyata keçirilir, cari ilin yanvar-aprel aylarında tikinti-quraşdırma işlərinə ötən ilin müvafiq dövrü ilə müqayisədə 0,5 faiz artıq, 4 milyon 602 min 300 manat vəsait qoyulub ki, bu da geniş inşaat işlərinin görülməsinə imkan verib. Belə ki, Badamlı kəndində mərasim evinin inşası başa çatdırılıb, hazırda Şahbuz şəhərində 6 mərtəbəli, 40 mənzilli yaşayış binasının tikintisi davam etdirilir. Bundan əlavə, Keçili, Kükü, Külüs kəndlərində mərasim evlərinin, Şahbuz şəhərində yeni yaşayış binasının inşası uğurla reallaşdırılır.\nSon illər muxtar respublikamızın ən ucqar dağ kəndlərindəki müasir standartlara cavab verən məktəblərində də ali təhsil ocaqlarına qəbulun səviyyəsi ildən-ilə yüksəlir. Buna müasir maddi-texniki bazası gücləndirilən, savadlı müəllim kollektivlərinin çalışdığı məktəblərdə təlim-tərbiyə işinin düzgün təşkili nəticəsində nail olunub. Şahbuz rayonu da muxtar respublikamızın özünəməxsus təhsil ənənələri ilə seçilən bölgələrindəndir. Burada ötən tədris ili də nailiyyətlərlə yadda qalıb. Belə ki, rayonun tam orta məktəblərini bitirən 139 məzunun 128-i, yaxud 92 faizi ali məktəblərə sənəd qəbulunda iştirak edib. İmtahanın nəticələrinə əsasən 17 nəfər 500-dən, 1 nəfər isə 600-dən yuxarı bal toplamaqla tələbə adını qazanıb. Cari tədris ilində də təhsil sahəsində böyük uğurların əldə olunması gözləniləndir.\nƏhalinin sağlamlığına həssaslıqla yanaşılan muxtar respublikamızda səhiyyə sistemi ən çox diqqət göstərilən sahələrdəndir. Şahbuz rayonunda da ötən illər bu sahəyə böyük vəsait qoyulub, rayon mərkəzindən ən ucqar kəndlərədək hər birində müasir səhiyyə ocaqları yaradılıb, onların hər biri müasir avadanlıqlarla təchiz olunub, maddi-texniki bazaları möhkəmləndirilib. Əvvəllər bu sahədəki çatışmazlıqlar üzündən adi bir xəstəlik üçün Naxçıvan şəhərinə üz tutan, bunun üçün xeyli vaxtını itirən və vəsait sərf edən insanlar indi yaşadıqları kəndlərdəki müasir həkim ambulatoriyalarının və feldşer-mama məntəqələrinin xidmətlərindən yararlanırlar. Həmçinin insanların səhiyyə xidmətlərindən rahat yararlanması üçün Naxçıvan Muxtar Respublikası Ali Məclisi Sədrinin müvafiq sərəncamına əsasən ötən ildən Şahbuzda da icbari tibbi sığortanın tətbiqinə başlanılıb. Bu məqsədlə görülən işlər vətəndaşlara göstərilən tibbi xidmətin keyfiyyətinin daha da artırılmasını, səhiyyə sisteminin dayanıqlı inkişafını, əhalinin və tibb işçilərinin sosial müdafiəsinin gücləndirilməsini və maddi rifah halının yaxşılaşmasını təmin edib. Rayonda səhiyyə sahəsində həyata keçirilən quruculuq tədbirlərinin davamı olaraq Ağbulaq kəndində həkim ambulatoriyası binasının tikintisi həyata keçirilir.\nŞahbuzun dağlıq ərazidə yerləşməsi burada aqrar sahənin üstünlük təşkil etməsinə səbəb olub, qədimdən əkin-biçin, arıçılıq, heyvandarlıq, maldarlıq, quşçuluq sahələri geniş inkişaf edib. Fermerlərə göstərilən dövlət qayğısı, subsidiya və gübrələrin verilməsi, texnikalarla təminat, o cümlədən keyfiyyətli yerli toxum sortlarından istifadə zəhmət adamlarının torpağa bağlılığını artırmaqla yanaşı, həm də əkilən ərazilərin məhsuldarlığına öz müsbət təsirini göstərir. Naxçıvan şəhərində keçirilən ənənəvi festivallarda bu bölgənin torpaq adamlarının fəallığı, istehsal olunan məhsul çeşidlərinin alıcılar tərəfindən maraqla qarşılanması da Şahbuzda aqrar sahənin əhəmiyyətli dərəcədə inkişafından xəbər verir. 1 may 2020-ci il tarixə rayonda 758 hektar sahədə yazlıq bitkilər əkilib. Əkin sahəsinin 185 hektarını dənli və dənli- paxlalılar (qarğıdalısız), 350 hektarını kartof, 142 hektarını tərəvəz, 5 hektarını ərzaq üçün bostan bitkiləri, 76 hektarını cari ilin çoxillik otları təşkil edir.\nDağlıq və dağətəyi otlaq əraziləri ilə bol olan Şahbuzda sakinlərin əsas məşğuliyyət növlərindən biri də heyvandarlıqdır. Sahələrin vaxtlı-vaxtında suvarılması, qışa hazırlıq zamanı kifayət qədər yem tədarük edilməsi fermerlərin təsərrüfatlarını ilbəil daha da genişləndirmələrinə imkan verir. Hər həftənin şənbə və bazar günləri Naxçıvan şəhərində keçirilən kənd təsərrüfatı məhsullarının satış yarmarkalarında rayon təsərrüfatçılarının istehsal etdikləri ağartı məhsulları piştaxtaları bəzəyir. “Yaxşı qazanc olan yerdə işləməyə, zəhmət çəkməyə dəyər”, – deyə çalışan torpaq adamları cari ildə də rayonun inkişafına töhfə verəcəklərinə əmindirlər. Kənd təsərrüfatının əsas sahələrindən olan heyvandarlığın inkişafının davamlı dəstəklənməsi, iribuynuzlu mal-qaranın, xırdabuynuzlu heyvanların baş sayının artmasına müsbət təsir göstərib. 1 aprel 2020-ci il tarixə rayonun bütün təsərrüfat kateqoriyalarında qaramalın sayı 24 min 915 baş, qoyun və keçilərin sayı isə 133 min 458 baş olub ki, bu da 2019-cu ilin müvafiq dövründəki göstəricini 1,4 və 1,7 faiz üstələyib. Təsərrüfatlarda yüksələn artım tempinin nəticəsində yanvar-aprel aylarında diri çəkidə 1108 ton ət, 4667 ton süd, 6 milyon 48 min 800 ədəd yumurta istehsal olunub. 2019-cu ilin yanvar-aprel ayları ilə müqayisədə ət istehsalı 1,1, süd istehsalı 1,4, yumurta istehsalı isə 13,2 faiz artıb.\nRayonun kənd və balıqçılıq təsərrüfatlarında, ümumilikdə, 6 milyon 409 min 400 manatlıq məhsul istehsal edilib ki, bu da 2019-cu ilin yanvar-aprel ayları ilə müqayisədə 4,8 faiz çoxdur.\nMuxtar respublikamızın təbiət gözəli olan Şahbuz bütün fəsillərdə füsunkar görünüşü, bənzərsiz təbiəti ilə turistləri cəlb edən bölgədir. Yazı çiçək ətirli, qışı möcüzə, yayı bir başqa mənzərə, payızı bol meyvəli olan rayonun son illər aparılan quruculuq işləri ilə daha da gözəlləşən, müasirləşən hüsnü, infrastruktur sahələrinin inkişafı buranı əsl turizm məkanına çevirib. Şahbuzda 140-a yaxın tarix- mədəniyyət abidəsinin qeydiyyata alınması, onlardan 6-nın dünya əhəmiyyətli, böyük əksəriyyətinin isə arxeoloji abidələr olması turistlərin diqqətini çəkən məqamlardandır. Rayonun coğrafi mövqeyi isə burada ekoturizm, kənd yaşıl, müalicə, qış və digər turizm növlərinin inkişafına böyük imkan yaradır.\nDəniz səviyyəsindən 2 min metr yüksəklikdə yerləşən Ağbulaq isə gözəl təbiəti, heyrətamiz coğrafi mövqeyi olan turizm üçün çox əlverişli kənddir. Burada 2013-cü ildən fəaliyyət göstərən istirahət mərkəzi kənddə turizmin inkişafına təkan verib. Naxçıvan Muxtar Respublikası Ali Məclisi Sədrinin müvafiq sərəncamlarına uyğun olaraq əlverişli təbii-coğrafi şəraitə malik olan Ağbulaqda kənd turizm-istirahət bölgəsinin yaradılması və dağ-xizək turizminin inkişafı üçün kompleks işlər görülüb. Yaxın gələcəkdə bir saatda yüzlərlə insan bu xidmətlərdən faydalanacaq.\nGüneyli-quzeyli, axarlı-baxarlı Nursu kəndi sevimli şairimiz Məmməd Arazın ata yurdudur. “Xalq şairi Məmməd Arazın ev-muzeyinin yaradılması haqqında” Naxçıvan Muxtar Respublikası Ali Məclisi Sədrinin 2013-cü il 28 iyun tarixli Sərəncamı ilə yaradılan ev-muzeyi kəndi turistlərin ilin bütün fəsillərində ən çox üz tutduqları ünvanlardan birinə çevirib. Həmçinin Batabat sorağı ilə bir dəfə Şahbuzda olan qonaq və turistlər bu doyumsuz gözəllikləri görmək, əsrarəngiz məkanın dörd fəslinin bir-biri ilə harmoniya yaradan mənzərələrini seyr etmək üçün yenidən bura qayıdırlar.\nQarşıdan isti yay günləri gəlir. Can dərmanı sayılan şəfalı otları, dişqamaşdıran zümrüd bulaqları ilə zəngin Batabatda, füsunkarlığı ilə turistləri heyran qoyan Ağbulaqda və rayonun hər biri özünəməxsusluğu ilə seçilən bütün kəndlərində əsl çal-çağır dövrü başlayır. Dağlar qoynuna sığınan, quruculuq töhfələri, böyük diqqət və qayğı ilə sosial mənzərəsi daha da gözəlləşən, hüsnünə yeni naxışlar vurulan Şahbuz rayonu yenə öz qonaqlarının yolunu səbirsizliklə gözləyir...\nMəqalə Naxçıvan Muxtar Respublikası Ali Məclisinin Sədri yanında\nKütləvi İnformasiya Vasitələrinin İnkişafına Dövlət Dəstəyi Fondunun elan etdiyi yaradıcılıq müsabiqəsinə təqdim edilir.\nİkinci turun oyunları keçirilib\nŞahmat idman növünün inkişafı diqqət mərkəzindədi…\nParalimpiyaçılarımız yarışlarda uğurla iştirak ed…\nDSX-nin hərbi helikopterinin qəzaya uğra…\nDövlət Sərhəd Xidmətinin (DSX) hərbi helikopterinin qəzaya...\nDekabrın 1-i Ümumdünya QİÇS-lə Mübarizə …\nHər il dekabrın 1-i dünyada QİÇS-lə (Qazanılmış İmmun Çatı...\nDSX-nin helikopterinin qəzaya uğraması n…\nTurizmin müasir vəziyyəti və inkişaf per…\n“Naxçıvan” Universitetində “Naxçıvan Muxtar Respublikasınd...\nCənubi Qafqazda meydana gələn yeni geosi…\n30-11-2021-21-17 -Elm və təhsil\nAMEA Naxçıvan Bölməsində Rəyasət Heyətinin növbəti iclası ...\nHamiliyə verilmiş ixtisasların tələbələ…\n30-11-2021-21-09 -Elm və təhsil\nNaxçıvan Muxtar Respublikası Ali Məclisi Sədrinin “Ali və ...\nNaxçıvan Muxtar Respublikası Nazirlər Ka…\nNaxçıvan Respublikasının Nazirlər Kabineti noyabr ayı ərzind...\n30-11-2021-20-34 -Elm və təhsil\nAMEA Naxçıvan Bölməsi və Naxçıvan Muxtar Respublikası Təhs...\n30-11-2021-20-32 -Elm və təhsil\nDünən Naxçıvan Qızlar Liseyində Əziz Əliyev adına Naxçıvan...\nNaxçıvan şəhər 1 nömrəli uşaq bağçasında tərbiyəçilərin pe...\nYeni nəşrlər Məlum olduğu kimi, Naxçıvan Muxtar Respublik...\nTarixin izi ilə Azərbaycanın ayrılmaz tərkib hissəsi olan...\nBələdiyyələr muxtar respublika ərazisind…\nMuxtar respublikamızda kommunal müəssisələrin, bələdiyyələ...\n“Naxçıvan Qarnizonu Qoşunlarının 2021-ci tədris ilinə uzla...\nÖmrünü millətinə həsr edən Vətən sevdalı…\nSöz Tanrının insan övladına bəxş etdiyi ən böyük nemətdir....\nAzadlıq ətirli bir ilin mübarək, Laçını…\nAna yurdum Azərbaycanın Qarabağ guşəsindən, Qızılboğaz dağ...\nPrezident İlham Əliyev helikopter qəzası…\nPrezident İlham Əliyev helikopter qəzasında həlak olanları...\nDSX: "Helikopter qəzası nəticəsində…\nİnformasiya təhlükəsizliyi Milli təhlükə…\nAzərbaycan müstəqillik qazandıqdan sonra informasiya sahəs...\nAzərbaycan XİN Türkiyəyə başsağlığı veri…\nAzərbaycan Xarici İşlər Nazirliyi (XİN) Türkiyənin İstanbu...


Məhəmməd Əmin Rəsulzadə - MƏHƏMMƏD ƏMIN RƏSULZADƏ\nIsveçrə üsulunda bir federasiya bağları ilə bağlanacaq olan bu dövlətlər ailəsində türklərin də öz aralarında ayrı bir federasiyası olacaqdır. Azərbaycan, Qafqaz, Türküstan, Volqa-Ural, Krım və Sibir türklərini içinə alacaq əzəmətli bir türk federasiyası...\nIkinci dünya savaşına qədər fəaliyyət göstərən və “Prometey birliyi” adını daşıyan əsir millətlər cəbhəsinin qurulmasında və müvəffəqqiyyətlərində Rəsulzadənin böyük xidmətləri və rolu olmuşdur. Azərbaycan davasının ön xəttində duran vuruşlardan biri olduğu bu dövrdə imzalanan “Qafqaz konfederasıyası əhdi”ndə Rəsulzadənin də imzası vardır.\nIkinci dünya müharibəsi əsnasında Hitlerin “həyat sahəsi” nəzəriyyəsinə dayanan istila və hakim olma siyasətinə və totalitar rejiminə qarşı Rəsulzadənin tutduğu mövqe, istiqlal məfkurəsinə və demokratiya əsaslarına sadiq məfkurəçi bir liderin tuta biləcəyi yeganə bir yol idi. Berlinə dəvət olunan və o zamanki alman höküməti ilə aylarca müzakirə aparan Rəsulzadə istiqlal xaricində heç bir anlaşmaya tərəfdar olmamışdı. İçində yaşadığımız İkinci dünya savaşından sonrakı dünyanın iki cəbhəyə ayrılmış olduğu indiki dövrdə qırmızı rus imperializminə qarşı yalnız şəxsiyyətin və əməyin azadlığı bayrağı altında müvəffəqiyyətlə mücadilə edilə biləcəyinə qane olanlara, bu yolun yalnız “böyük və parşalanmaz rusiyaçıları” təmin edəcəyini söyləyən Rəsulzadənin, istiqlalçı azərbaycanlılar adına nəşr etdiyi bəyannamələr məlumdur. Rəsulzadə məzkur bəyannamələrində və bunlarla əlaqədar müzakirələr və nəşrlərində özündən sonra mübarizəni davam etdirəcək olanlara: demokratik azadlığın, fərdin və əməyin azadlığı ilə bərabər, millətin də azadlığını içinə alan bir bütün olduğunu, bir vacib vəzifə olmaq üzrə milli bir məfkurə mirası olaraq vəsiyyət etməkdədir.\nInsanlara hürriyyət, millətlərə istiqlal!.. – deyən bir düşüncə tərzində bu azadlıqların bir-birindən ayrılmasına yer yoxdur. Bu etibarla 72 yaşına yeni qədəm qoymuş olan uzaqgörən Rəsulzadə ilə bir zamanlar 20 yaşına qədəm qoymuşn gənc və inqilabçı Rəsulzadə arasında heç bir fərq yoxdur.


Tatlılar Berry tərifləri Pendir tərifləri Candy Tortlar\nYağlıboya görə digər qurudulmuş meyvələri əvəz edə bilərsiniz, lakin nəm suyu məhv edəcəyi üçün təzə və ya dondurulmuş meyvə istifadə etməyin. Ayrıca, şeyləri asanlaşdırmaq üçün graham kraker qatını atmaq da mümkündür. Çiyələk kimi bənzəyir kiçik şkaflarda bu şüyüdə xidmət etməyə çalışın!\n6 ədəd graham kraker\n8 unsiya krem pendir (otaq temperaturuna yumşaldılmış, bölünmüş istifadə)\n2.5 qəlyanaltı artı 2 yemek kaşığı şəkər (granulated)\n3 stəkan miniatür bülbülü\n1 (12 ons) çanta ağ şokolad fişləri\n1/2 çubuq (2 unsiya) yağı\n1 fincan yabanturma (qurudulmuş)\n2/3 fincan buxarlanan süd\n1. Alüminium folqa ilə döşənərək və folqa üçün qeyri-stik pişirmə spreyi ilə 9x9 pan hazırlayın.\n2. Graham krakerlərini yemək prosessoruna və ya qarışdırıcıya yerləşdirin və çox gözəl qırıntıları olana qədər qarışdırın. Qarışıq bir araya gələr və qırıq görünənə qədər iki qaşıq qatı qaşığı toz şəkər və 1.5 qram yumşaldılmış krem pendir əlavə edin və nəbzini əlavə edin. Əlinizdə sıxarsanız, birlikdə tutmalıyıq, lakin çox nəmli və ya yapışqan olmamalıdır.\nGraham kraker qarışığını hazırlanmış qabın altındakı ince, hətta qatına basın. Möhkəm bir qabığının formalaşması üçün çox quru görünürsə, narahat olmayın.\n3. Şəkər, yağ, buxarlanan süd və miniatür marshmallows böyük bir qazan orta istilik qoyun. Yağı yuduncaya qədər qarışdırın və şəkər əridir. Qarışığı tez-tez qarışdıraraq qaynağa gətirin.\n4. Qaynar bir qayda olaraq, beş dəqiqə boyunca davamlı qarışdırmaq və bişirmək, bişirmək başlayır. Beş dəqiqə sonra tencereyi istidən çıxarın və qalan 6,5 ons krem pendir və ağ şokolad fişləri ilə qarışdırın. Çiyələk tamamilə yumşaq və toplardan azad qədər qarışdırılır. Ağ şokolad fişləri asanlıqla həll olunmazsa, pananı istiliyə qısa müddətə qaytarın və əriyənə qədər istiliyi qarışdırın.\n5. Qurudulmuş yaban mersini və vanilyanı şüyüdə əlavə edin və qarışdırıncaya qədər qarışdırın. Toxumanı hazırlanmış qaba dökün və düz qatına düzləndirin. Ən azı 4 saat təyin olunana qədər süzgəcini soyudun.\n6. Qurulduqdan sonra folqa ilə tutacaqları istifadə edərək, şirniyyatı pandan çıxarın. Təmizləmək üçün kiçik bir düymlük kvadratlara kəsin. Mağazamız Mavi Şirniyyat Şirniyyatı bir həftə müddətinə soyuducuda bir hava sızdırmaz konteynerə qoyun və xidmət vermədən əvvəl otaq temperaturu gətirin.\nBütün Krem Pendir Şəkər tərifləri görmək üçün buraya vurun!\nAromalı Krem Brulee tərifləri\nCırtpot Çınqalı Applesauce\nQidalandırmaq, Dəri və Çop Fındıq necə\nCopycat Candy tərifləri\nİsti və Turş Çorbası\nNatə (Yapon Fermentli Soya) Rice Tarifi ilə


Humanitar yardım - səhifə 1 - AIDA\nHumanitar yardımın əsas məqsədi dünyanın müxtəlif bölgələrində baş verən təbii və ya insan tərəfindən törədilmiş fəlakətlərin fəsadlarının aradan qaldırılması və zərərçəkən insanların həyat şəraitinin bərpa edilməsidir. Humanitar yardım dedikdə, həmçinin fəlakətlərin qarşısının alınması, fəlakətlərə hazırlılıq qabiliyyətinin gücləndirilməsi və fəlakət riskinin azaldılması da nəzərdə tutulur.\nDünyada baş verən hadisələr nəticəsində beynəlxalq humanitar yardım sistemi yaranmışdır. Bu sistemin aparıcı iştirakçıları qismində Birləşmiş Millətlər Təşkilatı sisteminə daxil olam qurumlar, Beynəlxalq Miqrasiya Təşkilatı, Beynəlxalq Qırmızı Xaç Komitəsi, digər beynəlxalq təşkilatlar, müvafiq hökumət qurumları, donor agentlikləri və qeyri-hökumət təşkilatları çıxış edir.\nAzərbaycan Respublikası da son 15 ildə bu humanitar yardım siyasətinin önəmli iştirakçılarından birinə çevrilmişdir. Bu humanitar yardımların bir çoxu AİDA vasitəsilə həyata keçirilir. Bir çox hallarda, humanitar yardım fəlakətlə üzləşmiş xarici ölkənin müraciəti əsasında təcili humanitar yardım şəklində göstərilir. Digər hallarda isə, humanitar yardımlar əvvəlcədən qəbul edilmiş yardım təyinatlı proqramlar çərçivəsində, davamlı olaraq humanitar yardıma ehtiyac duyan xarici ölkəyə göstərilir.\nAvstraliyada irimiqyaslı meşə yanğınları\nYəməndə humanitar böhran\nBurundi qaçqınlarına yardım\nEbola ilə mübarizə


“Əsrin Müqaviləsi”nə həsr olunmuş xüsusi iclas keçiriləcək\nBu ilin 4-5 iyun tarixində “JW Marriott Absheron Baku” otelində keçiriləcək Beynəlxalq “Caspian Oil & Gas” konfransı Xəzər Neft və Qaz sərgisini müşayiət edən işgüzar proqramın mühüm hissəsidir. Hər il keçirilən bu konfransda dünyanın 30-dan çox ölkəsindən 500-dən artıq nümayəndə iştirak edir. Konfransın proqramına dünyanın müxtəlif ölkələrindən dövlət strukturlarının 50-dən çox nümayəndəsi, neft-qaz sənayesinin aparıcı ekspertləri və iri neft-qaz şirkətlərinin rəhbərlərinin çıxışı daxil edilib. Azərbaycan Respublikasının energetika naziri Natiq Əliyev, ARDNŞ-ın prezidenti Rövnəq Abdullayev, Böyük Britaniya Baş nazirinin Azərbaycanla ticarətin inkişafı üzrə xüsusi elçisi cənab Çarlz Hendri, İran İslam Respublikasının Avropa, Amerika və Xəzəryanı ölkələr üzrə departamentin baş direktoru Hüseyn Esmaeli Şahmirzadə, Enerji Xartiyasının Baş katibi cənab Urban Rusnak və Bolqarıstanın xarici işlər nazirliyinin enerji məsələləri üzrə xüsusi nümayəndəsi Laçezar Matev və digər şəxslər öz məruzələri ilə çıxış edəcəklər.\nKonfransda əlamətdar hadisəyə - “Əsrin Müqaviləsi”nə həsr olunmuş xüsusi iclas da keçiriləcək və bu iclasda iştirakçılar sözügedən müqavilənin tarixi, həyata keçirilməsi və uğurları ilə tanış ola biləcəklər. Həmçinin, konfransda aşağıdakı mövzulara da toxunulacaq: “Avrasiyaya enerji təchizatının təminatında Azərbaycanın rolu”, “Əsrin Müqaviləsinin həyata keçirilməsində beynəlxalq əməkdaşlıq”, “Xəzər regionundan Neft və qaz nəqlinin diversifikasiyası”, “qazin qiyməti və uzunmüddətli müqavilələr: mühüm neft-qaz layİhələrİnİn davamlı İnkİşafının təmİnİ”, “Enerji ehtiyatlari bazasının genişləndirilməsi. Alternativ enerji mənbələri”, “Qazıma və hasilat texnologiyaları”, “Xəzər regionunda ekoloji təhlükəsizliyin təmin edilməsi”, “Azərbaycanda neft kimyası və neft emalının mövcud vəzİyyətİ və İnkİşaf perspektİvlərİ”. Konfransda ХХI əsrin layihələri - “Şahdəniz-2”, “TANAP” və “ТАР” layihələri çərçivəsində beynəlxalq əməkdaşlıq xüsusunda aktual məsələlər, habelə dəniz platformaları, qazma qurğuları və dəniz boru kəmərlərinin tikintisində innovasiyalar, eləcə də Xəzəryanı regionda həm hasilat sənayesi, həm də neft-qaz resurslarının daşınması üzrə yeni layihələr ətrafında geniş müzakirələr keçiriləcək.\nKonfransın baş sponsoru Azərbaycan Respublikası Dövlət Neft Şirkətidir (ARDNŞ). Konfransın qızıl sponsorları qismində “BP Azerbaijan” və “Baker Hughes” şirkətləri, gümüş sponsorları qismində isə “RWE DEA AG” və “Inpex Corporation” şirkətləri çıxış edirlər. Konfransın digər sponsorları arasında “Ballast Pipeline SVAP”, “Caspian Geophysical JV”, “Conoco Phillips”, “Cross Caspian Oil and Gas Logistics”, “Nobel Oil LTD”, “Dassault Systèmes”, “Ernst and Young”, “Dentons”, “Shlumberger”, “SNF Vostok”, “SOCAR AQŞ”, “Statoil”, “TAP”, “Total E&P Azerbaijan” və “Welspun Middle East DMCC” şirkətləri var. Konfransın rəsmi aviaşirkəti Ukrayna Beynəlxalq Hava Yollarıdır (UIA). Sərgi və konfransın baş media tərəfdaşı isə “Caspian Energy International Media Group” şirkətidir.\n“Caspian Oil & Gas” sərgi və konfransı ilə bağlı ən son xəbərlər operativ şəkildə rəsmi www.cog.az və www.oilgasconference.az veb-saytlarında yerləşdiriləcək. Həmçinin, sərgi və konfrans zamanı bir sıra nəşrlər də işıq üzü görəcək. Bu nəşrlər arasında sərgi iştirakçıları barədə ətraflı məlumatlardan, habelə məruzəçilərin tərcümeyi-hallarını və iştirakçıların fəaliyyətini əks etdirən konfrans materiallarından ibarət rəsmi sərgi kataloqu da var. Həmçinin, bu il “Daily News: Caspian Oil & Gas” rəsmi qəzetinin birdən-birə üç buraxılışı çap olunacaq və növbəti dəfə öz maraqlı reportajları ilə iştirakçı və ziyarətçiləri sevindirəcəkdir. “Daily News: Caspian Oil & Gas” rəsmi qəzetinin sponsoru “Azeri M-I Drilling Fluids” şirkətidir.\nBeləliklə, sərgi və konfrans işgüzar əməkdaşlıq və peşəkar ünsiyyət üçün unikal imkanlar təklif edir. Azərbaycan Respublikasının Prezidenti Zati-aliləri İlham Əliyev tərəfindən Azərbaycanda elan edilən “Sənaye ili”ndə sərgi və konfrans özü ilə zəngin məlumat, təcrübə və yeni texnologiyalar gətirməklə yanaşı, ölkə üçün ənənəvi sayılan sənaye növlərinin inkişafına da əlavə təkan verəcəkdir.


Dərbəndin qədim yeraltı hamamları bərpa olunacaq - son xeberler\nQədim Dərbəndin XII-XVI əsrlərə aid olan yeraltı hamamları bərpa olunaraq turistlərin ziyarətinə açılacaq. Sonxeber.az AZƏRTAC-a istinadən xəbər verir ki, bu barədə TASS agentliyinə Dərbənd şəhərindəki Muzey-Qoruğun direktoru Əli İbrahimov məlumat verib. Onun sözlərinə görə analoqları Azərbaycanda, İranda və Gürcüstanda da olan bu hamamlardan biri turistlərin istifadəsinə veriləcək. Burada onlar üçün qədim hamam ənənələri yenidən nümayiş etdiriləcək.\nMədəniyyət Baxılıb: 1065 Tarix: 03 sentyabr 2019


İsveçli yazıçı və tədqiqatçı Benqt Yanqfeldt Milli Arxiv İdarəsində olmuşdur.\n15 Oktyabr 2018 04:44 XƏBƏRLƏR Baxış sayı : 357\n15 oktyabr 2018-ci il tarixində Milli Arxiv İdarəsinin rəisi Əsgər Rəsulovun məşhur isveçli yazıçı və tədqiqatçı, slavist, Kral Musiqi Akademiyasının, Kral Azad İncəsənət Akademiyasının və İsveç Akademiyası ilə birlikdə nəşr edilən “Artes” jurnalının redaktoru Benqt Yanqfeldt ilə görüşü olmuşdur. Görüşdə həmçinin Stokholm Biznes Tarixi Mərkəzinin əməkdaşı Vadim Azbel, İsveçin Azərbaycandakı Müvəqqəti işlər vəkili Xristian Kamill və onun köməkçisi Sirus Rüstəmov iştirak etmişdirlər.\nTanınmış yazıçı B. Yanqfeld Nobel ailəsinin tarixi, o cümlədən bu ailənin Azərbaycandakı fəaliyyəti haqqında yazacağı sənədli-bədii kitab barədə görüş iştirakçılarına məlumat vermişdir. Bildirilmişdir ki, Nobel qardaşlarının Azərbaycandakı neft hasilatı və nəqli sahəsindəki fəaliyyəti onların adını daşıyan cəmiyyət və tarixçilər tərəfindən daim diqqətdə saxlanılır, bu istiqamətdə araşdırmalar aparılır.\nGörüş zamanı B. Yanqfeldt Nobel qardaşlarının fəaliyyətinə dair Dövlət Tarix Arxivində, həmçinin Dövlət Kino-Foto Sənədləri Arxivində mühafizə olunan bir sıra nadir sənədlərlə tanış olmuşdur.\nAzərbaycan Respublikasının Milli Arxiv İdarəsində 15 İyun Milli Qurtuluş Günü münasibəti ilə “Tarixin şanlı səhifəsi” mövzusunda tədbir keçirilmişdir.\n15 İYUN - Milli Qurtuluş Günüdür.\n9 İyun Beynəlxalq Arxivçilər günü ilə bağlı Milli Arxiv İdarəsinin rəisi Ə. Rəsulovun və İdarənin rəis müavini H. Həsənovun müəllifliyi ilə “Müasir cəmiyyətin sosial-mədəni inkişafında arxivlərin rolu” adlı məqaləsi dərc olunmuşdur.\nAzərbaycan Respublikasının Milli Arxiv İdarəsi vakant vəzifənin tutulması üçün daxili müsahibə elan edir.\nMilli Arxiv İdarəsi Xalqımızı Müqəddəs Ramazan Bayramı münasibətilə təbrik edir.\n28 MAY - Respublika Günüdür.\nAzərbaycan Respublikası Milli Arxiv İdarəsinin Həmkarlar İttifaqı Komitəsinin növbəti hesabat-seçki yığıncağı keçirilib.\nMilli Arxiv İdarəsinin əməkdaşı Rafiq Səfərovun “Görkəmli pedaqoq, maarif fədaisi. Qori Seminariyasının məzunu Müseyib İlyasov mədəniyyət yayıb, cəhalətə qarşı çarpışıb” adlı məqaləsi mətbuatda dərc olunmuşdur.\nAzərbaycan xalqının ümummilli lideri Heydər Əliyevin anadan olmasının 96-cı ildönümü ilə əlaqədar Milli Arxiv İdarəsində tədbir təşkil edilib.\nDövlət Kino-Foto Sənədləri Arxivində ulu öndərin sovetlər dönəmində Azərbaycana rəhbərlik etdiyi illəri əks etdirən fotosənədlərin elektron versiyası hazırlanmışdır.\nBu həftə: 779\nSon həftə: 3361\nBu Ay: 7738\nSon Ay: 13885\nBu İl: 72604\n© 2019 Azərbaycan Respublikasının Milli Arxiv İdarəsi. Müəllif hüquqları qorunur.


Hava şəraiti ilə bağlı avtomobil yollarının vəziyyəti açıqlanıb Hadisə\nAAYDA-dan “APA-Economics”ə verilən məlumata görə, “ZƏFƏR” yolunda yağıntı yoxdur, 17-19 dərəcə şaxta var. Yolda buzlaşmaya qarşı müvafiq tədbirlər görülüb və nəqliyyat vasitələrinin normal hərəkəti təmin olunub.\nBakı - Quba - Rusiya Federasiyası ilə dövlət sərhədi: yağıntı yoxdur, Xınalıq ərazisində 10 dərəcə şaxta var. Yollarda nəqliyyat vasitələrinin normal və təhlükəsiz hərəkətinin təmin olunması məqsədilə müvafiq tədbirlər görülüb.\nQobustan - Şamaxı – Muğanlı: yağıntı yoxdur, Şamaxı rayonu ərazisində 5-6 dərəcə şaxta var, yolda nəqliyyat vasitələrinin hərəkət təmin olunub.\nMuğanlı - Ağsu – Yevlax: yağıntı yoxdur, Muğanlı ərazisində 5-6 dərəcə şaxta var. Yolda nəqliyyat vasitələrinin hərəkət təmin olunub.\nİsmayıllı - Qəbələ - Oğuz- Şəki: yağıntı yoxdur, 6-7 dərəcə şaxta var. Yolda nəqliyyat vasitələrinin hərəkət təmin olunur.\nŞəki - Qax – Zaqatala: yağıntı yoxdur, Şəki və Qax rayonları ərazisində 6-7 dərəcə şaxta var. Yolda nəqliyyat vasitələrinin normal hərəkəti təmin olunub.\nŞəmkir - Gədəbəy: yağıntı yoxdur, Gədəbəy rayonu ərazisində 12-14, Şəmkir rayonu ərazisində 10-12 dərəcə şaxta var. Yolda nəqliyyat vasitələrinin normal hərəkəti təmin olunub.\nGəncə - Daşkəsən – Xoşbulaq: yağıntı yoxdur, Daşkəsən rayonu ərazisində 17  dərəcə şaxta var. Yolda nəqliyyat vasitələrinin normal hərəkəti təmin olunub.


10:32 24 İyun 2015 302 dəfə oxunub\nAğalar aydırır: “Hər gün minbir yerdə dindarlar Axundovu söyürlər. Cınqırını da çıxaran yoxdur. Ancaq Cavidə dillənmək olmaz”.Demək, Axundov söyülürsə, Cavidi də söymək olar? Biz burda tin davası aparırıq, məgər? Siz Axundovu söyürsünüz, biz də Cavidi söyəcəyik? Məgər biz söyüşmək üçün yazı yazırıq?\nAğalar Kamal Abdullaya qarşı təhqirləri göyə sovurur. Mənə qarşı etikadan kənar sözlər deyir. Axı biz burda dil müzakirəsi aparırdıq. Aç, oxu, gör o müsahibədə sənin haqqında bircə dənə də olsun təhqir varmı? Axı elmi müzakirə belə aparılmır. Savadın varsa, buyur ər meydanına. Məhz başının balaca, ağlının az olmağın səbəbindən sən Hüseyn Cavidi “Qız məktəbində” şeirinə görə vəhhabi adlandırırsan. Qızın da günahı birinci Allahın adını çəkməyi imiş. “Bütün insanların sevən” bir qızcığazı İŞİD militanı hesab etmək... Sənin mətn duyumun doğrudan bu səviyyədədir?\nVə sənin Kamal Abdulla haqda bütün təhqirlərinin bircə səbəbi var: O da sənin, “mənim Tanrım gözəllikdir, sevgidir” sözlərini yazan Cavidi “vəhhabi” adlandıran qanmazlığındır. Və “Qız məktəbi” şeirini vəhhabi mətn sayan adamın da Kamal Abdullaya bu qədər atavistik nifrətlə yanaşması da Sədinin sözünü yadımıza salır: “Alimin cahilə nifrəti birdirsə, cahilin alimə nifrəti mindir”\nAğalar aydırır: “Cavid xalqını saya salmayıb, onun üçün yazmayıbmış”. Bəs Cavidin premyeralarındakı anşlaqı kimin ayağına yazaq? Məgər onlar İstanbuldanmı gəlmişdi? Fakt öz yerində, məgər xalq üçün yazmaq vacib şərtdirmi? Cavid özü yazırdı ki, “Mən fəqət hüsnü-xüda şairiyəm; Yerə enməm də, səma şairiyəm”. Onun öz istədiyi kimi yazmaq hüququ yoxdurmu?\nCavidə verilən bu ittiham repressiya ittihamına çox bənzəyir, çünki eyni şeyi siyasətçi Səməd Vurğun da deyirdi: “Nədən şeirimizin baş qəhrəmanı. Gah Turandan gəlir, gah da İrandan. Bəs mənim ölkəmin varlığı hanı?” Kimisə nəyə məcbur etməyin adı totalitarizm deyilmi? Şair Səməd Vurğun isə Hüseyn Cavidə şeir həsr edirdi.\nAğalar aydırdı: “Vaxtında repressiya edilməsəydi”. Amma sonra aydırdı ki, bəs qələt düşüb, barmaq boyda cümləyə üç abzasda izah buyurur. Qardaş, sən hər “yarımcümlə” adlandırdığın bu ifadə zatən çox açıqdır, Azərbaycan dilinə bu qədər bələd olmağının müqabilində sən hələ də dil dərsi verirsən. Fikir ver: “Vaxtında repressiya edilməsəydi”. Necə yəni vaxtında? Nəyin vaxtında? Məgər hər yazıçının bir repressiya zamanı olur? Yəni Cavid vaxtından əvvəl də repressiya oluna bilərdi, vaxtından sonra da? Mirzə Cəlil vaxtında repressiya olunmadı, tez öldü, Əhməd Cavadın vaxtı keçdi, gec repressiya oldu, Səməd Vurğunun vaxtı gəldi, amma repressiya olmadı.\nAğalar bu cümləni belə izah edir: ”Vaxtında” – o vaxt, həmin vaxt, vaxtı-zamanında deməkdir. Beləliklə, “Vaxtında repressiya edilməsəydi, dilimizi daha da zibilləyəcəkdi”: O vaxtı repressiya nəticəsində ölməmiş olsaydı, yəni vaxtı-zamanında bu proses dayan(dırıl)mamış olsaydı, dilimizi zibilləməyə davam edəcəkdi.\nVaxtında, yəni o vaxt. Çox gözəl izahdır! Vaxtı-zamanında. Bəlkə zaman vaxtında? Yəni ki, həmin vaxt.\nKamal Abdullaya gəlincə. Sən girən meşə deyil. Çaşıb qalarsan. Öz işində ol.\n1977-ci ilin yanvar ayı.Moskva. Həmin vaxtda Kamal Abdulla Dədə Qorqud dili əsasında “Sintaktik paralelizm” dissertasiyan müdafiə eləmişdi. Vaxtında sən o kitabı oxusaydın, indi belə aydırmazdın.


ÇAP | Stamperia\nOfset çapı zamanı təsvir əvvəlcə yastı çap formasına vurulur. O özlüyündə işığahəssas örtüklü səthə malik lövhədir. Təsvir vurulduqdan sonra forma ekspozisiyaya və aydınlatmaya məruz qalır. Lövhənin yandırılmış hissələri suyu cəlb etməyə və boyanı itələməyə başlayır, yandırılmamış hissələr isə əksinə. Boya çap formasından aralıq ofset silindrinə vurulur, o isə özlüyündə üstdən elastık rezin-parça tərkibli lövhə ilə örtülüdür, ordan isə bilavasitə kağıza toxunur. Böyük tirajların çapı zamanı ofset çapı üsulundan istifadə sərfəlidir.\nRəqəmli çap zamanı basmaları artıq çap maşınında alırlar, bu zaman dəyişdirilən çap formasından istifadə olunur. Çap maşının kompyuteri (RİP) hər çap dövrü üçün yeni forma yaradır. Bu texnologiya hər ayrıca vərəqdə müxtəlif “təsvir” əldə etməyə imkan verir, yəni çap olunan qrafika və mətn fərdiləşdirilir. Rəngli çap avadanlığı, əsasən, kiçik tirajlı reklam və kommersiya məmulatlarının və fərdi materialların çapında tətbiq olunur.


2021, 23 İyul, Cümə, Bakı vaxtı 19:04\nVladimir Bukovsky, 2016-cı il\nSovet dissidenti və yazarı Vladimir Bukovsky Böyük Britaniyada 76 yaşında dünyasını dəyişib. “Son illər o çox ağrıyırdı”, – ölümü haqda açıqlanmış məlumatda deyilir.\nABŞ-da mənzillənən Bukovsky Mərkəzi könüllü təşkilatının bildirməsinə görə, oktyabrın 27-də axşam Kembricdə xəstəxanada onun ürəyi dayanıb.\nBukovsky 1942-ci ildə Başqırdıstanın Bələbəy şəhərində anadan olub, onun ailəsini müharibə illərində həmin şəhərə köçürmüşdülər. Daha sonra ailə Moskvaya qayıdır. 1959-cu ildə gələcək dissidenti əlyazma jurnalının təsis olunmasında iştirakına görə məktəbdən qovurlar.\n12 ilini həbsdə və psixiatrik klinikalarda keçirib\n1960-70-i illərdə SSRİ-də dissident hərəkatı xadimi kimi tanınan Bukovsky bir neçə dəfə həbs olunaraq etirazların təşkilinə görə psixiatrik xəstəxanaya yerləşdirilir. O, qadağan olunmuş ədəbiyyat saxlamaqda, “antisovet təbliğatı” aparmaqda suçlanırdı. 1972-ci ildə “antisovet təbliğatı”na görə iki il həbs və beş il sürgün cəzasına məhkum edilir.\nBukovsky ümumilikdə həyatının 12 ilini həbsdə və psixiatrik klinikalarda keçirib. O, Sovet İttifaqında siyasi məhbusları cəzalandırmaq üçün psixiatrik klinikalardan istifadə barədə ilk məlumat yayanlardan olub.\n1976-cı ildə SSRİ Bukovsky-ni Çilidə həbsdə olan həmin ölkənin Kommunist Partiyasının lideri Luis Corvalan ilə dəyişir. O vaxtdan dissident Böyük Britaniyada, Kembricdə yaşayır, orada dərs deyir, hüquq-müdafiə işini davam etdirirdi.\nBukovsky Rusiya Prezidenti Vladimir Putini sərt tənqid edirdi, Kremli 2006-cı ildə Londonda rusiyalı keçmiş kəşfiyyatçı Aleksandr Litvinenko-nun zəhərlənərək öldürülməsində əli olmaqda suçlayırdı.\nBukovsky 2008-ci ildə Rusiyada prezident seçkisində namizəd olmağa cəhd edib. Həmin seçkidə Putinin seçdiyi varis Dmitry Medvedev qalib gəlib.\nDissident AzadAvropa/AzadlıqRadiosu-na demişdi ki, Rusiya səfirliyinin əməkdaşları Putinə qarşı şərhlərinə görə onun Rusiya pasportunu yeniləməyiblər.\nBloqerin psixiatrik klinikaya salınmasını pisləyirlər\nBukovsky 2016-cı ilin dekabrına Britaniyada məhkəmə qarşısına çıxarılıb, uşaqların qeyri-etik fotolarını düzəldib saxlamaqda ittiham olunub.\nBritaniyada hakim ötən il qərar çıxarıb ki, o, məhkəmə qarşısında durmaq üçün çox xəstədir, “ağır ürək, ağciyər, qaraciyər və böyrək xəstəliklərindən” əziyyət çəkir.\nBukovsky-yə 11 ittiham irəli sürülmüşdü, ancaq 2015-ci ildə hazırlıq iclasında təqsirsiz olduğunu deyirdi.\nO, 2018-ci ildə ittihamlara etiraz olaraq aclıq aksiyası keçirib, onları “tamamilə rədd etdiyini” bildirib.\nLondonda Ali Ədalət Məhkəməsinə müraciət edən Bukovsky Rusiyanın Federal Təhlükəsizlik Xidmətinin (FSB) şərləmə kampaniyasının qurbanı olduğunu deyirdi.


Putin Azərbaycan, ləzgi, erməni, gürcü diasporlarını bir yerə yığdı\n3 İyul 2014 17:58\nAzərbaycan disaporunu ağsaqqalı Abbas Abbasovun olan “AzerRos” təmsil edir.\nKremldə Vladimir Putinin sədrliyilə Rusiya Prezidenti yanında Milli Məsələlər üzrə Şuranın iclası keçirilir. Toplantıda “AzerRos” Rusiya Azərbaycanlılarının Milli-Mədəni Muxtariyyətinin sədri Asif Məhərrəmov da iştriak edir. Bundan başqa Rusiyada fəaliyyət göstərən digər milli diaspor təşkilatlarının rəhbərləri Şuraının toplantısına qatılıblar.\nOnların arasında “Rusiya Erməniləri İttifaqının” sədri Ara Abramyan, Ləzgi Milli-Mədəni Muxtariyyətinin rəhbəri Arif Kərimov, Kürd Milli-mədəni Muxtariyyətinin rəhbəri Fərhad Patiyev və digər diaspor qurumlarının sədrləri də var.\nİclasda çıxış edən prezident Vladimir Putin qeyd edib ki, dünyada hazırda sərt informasiya və ideoloji müharibə gedir.\n“Burada məqsəd bu və ya digər ölkələri zəiflətmək, siyasətdə və iqtisadiyyatda özləri üçün əlverişli rəqabət imkanları qazanmaq üçün milli problemlərlə bağlı olan münaqişələri süni şəkildə qızışdırmaqdır”.\nPutin bildirib ki, Rusiyaya öz ölkəsini müdafiə etmək, vətəndaş həmrəyliyini və milli barışı gücləndirmək üçün daimi, sistemli iş aparmaq vacibdir.


14 mart üçün astroloji proqnoz - Ens.az - Ensiklopediya, Xəbərlər, Elm, Maraqlı, Bürclər, Texnologiya\n14 mart üçün astroloji proqnoz\n13 March 2018 22:25\nSizə sərbəst hərəkət etmək lazımdır. Yad təsir altında düşməkdən qorxaraq, siz bəzən özünüzü çox şübhəli aparırsınız, hamıyla dalaşırsınız. Əslində isə ətrafınızdakılarların təşəbbüsü və onların təklifləri sizə çox faydalı ola bilər. Buna görə emosiyalara təslim olmamaq və bütün olanlardan öz maraqlarınızda istifadə etməyə çalışmaq daha yaxşıdır.\nMüxtəlif məsələlərin həlli üçün əlverişli gündür.\nHər şey çox daha asan verilir. Sizin həll edə bilmədiyiniz məsələ yoxdur. Öz ideyalarınızı təcrübədə sınaqdan keçirmək, çoxdan fikirləşilmiş layihəni həyata keçirmək imkanı meydana çıxır. Siz xırda şeylərə və detallara diqqətlisiniz, hər şeyə fikir verirsiniz, buna görə səhv etmirsiniz.\nAdi, monoton işlər yorucu görünmür. Siz bir neçə saatınızı hansısa bir darıxdırıcı məşğuliyyət üçün sərf bilərsiniz.\nİş üçün əlverişli gündür. Siz ən müxtəlif işlərin öhdəsindən yaxşı gəlirsiniz. İnsaflı köməkçilər çıxacaqlar. Onlara əhəmiyyətli məsələlərin həllini etibar etmək olar. Qeyri-adi, yadda qalan görüşlər, parlaq, görkəmli insanlarla tanışlıqlar mümkündür. Romantik tarixinin başlanğıcı istisna edilməmişdir. Onlar çox parlaq təəssürat hədiyyə edəcək.\nSiz bu gün bir neçə dəfə mürəkkəb, gərgin anlarda soyuqqanlılığı saxlamaq qabiliyyətiylə əhatə edənləri təəccübləndirəcəksiniz. Çox tez qəbul edilmiş qərarlar doğru olacaqlar.\nƏhatə edənlərlə ümumi dili asan tapacaq, onlarla birgə hərəkətlər haqqında razılığa gələcəksiniz. Uğurlu təsadüflər ehtimal ediləndir. Siz çoxdankı problemlərin həlli üçün onlardan istifadə edə biləcəksiniz. İstənilən maneələrin geri çəkilmədən tez öhdəsindən gəlirsiniz. Qətiyyət sizi əhatə edənlər üçün xüsusilə cazibədar edir, çoxları sizinlə iş birliyində olmağı istəyəcəklər.\nSəfərlər yaxşı formalaşır. Kiçik pul daxil olmaları mümkündür.\nGün çətinlikləri gətirə bilər. Çox yeni məsələ meydana çıxır və onlardan hər biri diqqəti tələb edir. Hər şeyi sərbəst etmək lazım olur. Artıq şübhələri tullamağı bacaracaq, siz öz güclərinizdə əminlik hiss edəcəksiniz.\nMaliyyə məsələlərinin həllində tələsmək lazım deyil. Pula və qiymətli əmlaka aid olan işlərdə çox düşünmək lazımdır.\nYaxşı gün sizi gözləyir. İşdə müvəffəqiyyətlərə asan nail olacaq: əvvəl əldə edilmiş biliklər və təcrübə kömək edəcək. İstənilən danışıqlar müvəffəqiyyətlə keçir, nişanın bəzi nümayəndələri əməkdaşlıq haqqında cəlbedici təklifləri alacaqlar. Öz güclərinizdən şübhələnməyin. Siz bütün sınaqların öhdəsindən gəlməyə bacarıqlısınız.\nƏhatə edənlərlə yola getmək asan olacaq. Bu gün hətta az tanış olan insanlar sizi yarımsözdən anlayacaqlar. Ən yaxınlarla münasibətlərdə ən yaxşıya doğru dəyişikliklər ehtimal ediləndir: fikir ayrılıqları və mübahisələr keçmişdə qalacaq.\nYaxşı gündür. O hansısa bir əhəmiyyətli qələbələrlə və nailiyyətlərlə qeyd olunmayacaq, amma sizi sevindirəcək. Bütün işçi məsələlərini həll etmək, qeyri-formal vəziyyətdə kolleqalarla və işgüzar partnyorlarla danışmaq imkanı olacaq. Xoş sürprizlər və yaxşı xəbərlər istisna edilməmişdir. Son zamanlar iş axtarışında olan Tərəzilər cəlbedici işgüzar təkliflər alacaq.\nQadınlarla ümumi dili asan tapacaqsınız. Köhnənrəfiqələr yaxşı xəbərlərlə sevindirəcəklər və həvəslə kömək edəcəklər.\nİşdə fikir ayrılıqları mümkündür, kolleqalarla münaqişələr istisna edilməmişdir. Siz hər şeyi sülh yoluyla qaydaya sala bilərsiniz, amma bunun üçün heç bir təşəbbüs etmirsiniz, çünki əminsiniz: sizə istənilən gərgin vəziyyətlər yalnız sizin xeyirinizə gedəcək. Həqiqətən, belə bir şansınız var. Yaxınlarlarla münasibətlər ahəngdar formalaşacaqlar.\nSizə kömək etməyi arzu edən insanlar yalnız mane olurlar: fokuslanmağa mane olurlar. Buna görə kiməsə dəstək üçün müraciət etməzdən əvvəl yaxşı düşünün.\nÇox şey daha çətin verilir, amma həyatdan şikayət etmək üçün ciddi səbəblər olmayacaq. İşdə xırda fikir ayrılıqları mümkündür. Onlar vaxtında planlaşdırılmış işləri qurtarmağa və ya maraqlı ideyanı reallaşdırmağa mane olacaqlar. Amma sonra siz hər şeyi düzəldə, əldən buraxılanların əvəzini çıxara biləcəksiniz. Yeni layihələri ehtiyatla öhdənizə götürmək lazımdır.\nMaliyyə itkiləri, uğursuz almalar mümkündür. Məişət istisna edilməmişdir.\nSizə fokuslanmaq çətindir. Ciddi işçi məsələlərin həlli təxirə salınır, bu əsəbiləşməyə məcbur edir. Bəzən sizin işlərinizə az tanış olan insanlar qarışırlar və bu yaxşılığa gətirmir: qayğılar və problemlər daha çox olur. Ən yaxınların dəstəyinə bel bağlamaq olar. Onlar pis vəziyyətdə qoymayacaqlar.\nMaliyyə məsələlərinin həlli üçün əlverişsiz gündür. Axşam yorulmadan çəkinməyə çalışın.\nSakitliyi saxlamaq çətindir. Siz istənilən boş şeyi ürəyə yaxın qəbul edirsiniz, hətta əhəmiyyətsiz hadisəyə kəskin reaksiya verirsiniz. Təlaş və çoxsaylı işlər fokuslanmağa mane olur. Pauzanı etmək, olanları fikirləşmək, prioritetləri yerbəyer etmək lazımdır – bundan sonra siz özünüzü çox daha arxayın hiss edəcəksiniz, qoyulmuş hədəflərə nail olmaq daha asan olacaq. Az tanış olan insanlara sizin işlərinizə qarışmağa icazə verməyin.\nSağlamlığa qayğı göstərməyə dəyir. Artıqlıqlardan çəkinin, heç olmasa bir müddət zərərli vərdişlərdən imtina edin, gəzinti və aktiv istirahət üçün vaxt tapın.\nGün müvəffəqiyyətləri, vacib işlərdə irəliləmə söz verir. Siz hədəfə doğru qətiyyətlə gedirsiniz, şübhələrə və uzun danışıqlara vaxt itirmirsiniz, prioritetləri düzgün yerləşdirirsiniz və heç kəsə sizə mane olmağa icazə vermirsiniz. Müttəfiqlər və tərəfdarlar tapılacaqlar. Onlarla birlikdə siz ki, çoxdan fikirlərinizi həyata keçirəcəksiniz. Maliyyə məsələlərinin uğurlu həlliistisna edilməmişdir.\nŞəxsi münasibətlər nöqteyi-nəzərindən əlverişli gündür. Yaxınlarla siz ümumi dili asan tapırsınız, onları yarımsözdən anlayırsınız.\n24 mart üçün astroloji proqnoz\n23 mart üçün astroloji proqnoz\n22 mart üçün astroloji proqnoz\n21 mart üçün astroloji proqnoz\n24 March 2018 02:53\n22 March 2018 23:38\n21 March 2018 23:46


«Necə ola bilər ki, bütöv bir icma casus olsun?»\n«Bəhai» Beynəlxalq İcmasının BMT-dəki nümayəndəsi Diani Alai «Azadlıq» radiosunun «İşdən sonra» proqramına müsahibə verib. Müsahibəni təqdim edirik:\n- Bəhailik İran ərazisində yaranıb. Və hər zaman da bəhailər problemlərlə üzləşiblər. Bu baxımdan, bölgədə insan haqları ilə bağlı vəziyyəti necə dəyərləndirirsiniz?\n- Düşünürəm ki, həm bəhailərlə, həm də dini etiqad azadlığı ilə bağlı vəziyyət Azərbaycan və İranda bir-birindən kəskin fərqlənir. Azərbaycanda mən bəhailərlə görüşdüm. Onlar Azərbaycan vətəndaşları kimi bərabər hüquqlara malikdirlər. Onlara qarşı ayrı-seçkilik yoxdur. Azərbaycanda bir bəhai mərkəzi də fəaliyyət göstərir. İranda isə bunun tamamilə əksidir. Orada insanları bəhai olduqları üçün universitetə qəbul etmirlər, evləri əllərindən alınır, qəbiristanlıqları məhv edilir. Bəhailərin istənilən təşkilatlanma üsullarına da qadağa qoyulur.\n- Belə çıxır ki, bəhai sadəcə bəhai olduğuna görə təhlükəlidir? Niyə İranda bir qrup bəhailəri xarici ölkələrə casusluqda ittiham edirlər?\n- Bunlar hamısı bəhanədir. İran hökuməti dominant dinə məxsus olmayan istənilən adamı təzyiqlərə məruz qoyur. Və dediyiniz məsələdən sadəcə bəhanə kimi istifadə edir. Məsələn, ittihamlardan biri odur ki, bəhailər İsrail casuslarıdır. Necə ola bilər ki, bütöv bir icma casus olsun? Hamısı bəhanədir.\n- Bəhailər siyasətdən kənar qalmağa üstünlük verirlər. Bu o deməkdir ki, vətəndaş mövqeyi seçkilərə getməklə bildirilmir? Məsələn, İran prezidentinin seçkilərində iştirak olubmu?\n- Bəhailər heç bir siyasi partiyaya üzv olmurlar. Biz insanları birləşdirən amillərə inanırıq. Siyasi partiyalar isə insanları ayıran qurumlar hesab edirik. Amma bəhailər öz ölkələrinin gələcəyi haqda düşünürlər. Ona görə də, hər bir bəhainin şəxsən istədiyi namizədə gedib səs vermək haqqı var. Lakin namizəd üçün kampaniya aparmamalı və siyasi partiya üzvü olmamalıdır.\n- Bəhailərin insan haqları uğrunda mübarizələri beynəlxalq səviyyədə qəbul edilən üsullarla üst-üstə düşürmü? Yoxsa, sırf bəhailərə məxsus olan başqa üsul da var?\n- Biz BMT-nin prinsiplərindən istifadə edirik. Bunlar əsasən uğurlu olub. Lakin İranda vəziyyət mürəkkəb qalır. Ümid etmirəm ki, bu işlər məhz İran üçün adekvatdır.\n- Hazırda İranda vətəndaş itaətsizliyinə çağırışlar eşidilir. Sizcə bu, nə dərəcədə uğurludur?\n- İranda son həftələr baş verən hadisələr bəhailərə çox yaxşı tanışdır. Eyni repressiyalardır. Bəhailərin bu təzyiqlərə qarşı mübarizə aparmaq üçün öz üsulları olub. Və bu nədən ibarətdir? Təzyiq, repressiya qarşısında dözüb hüquqlarını müdafiə edirsən. Eyni zamanda qarşı tərəfin istifadə etdiyi üsullardan yararlanmırsan. Bəhailər mübarizəni belə ediblər və edəcəklər də.\n- İrana aid fəaliyyətinizin əsas məqsədi nədir?\n- Ən ciddi məsələlərdən biri – yeddi bəhainin bir ildir ki, həbsdə olmasıdır. Həmin şəxslərin məhkəməsi 11 iyula təyin olunub. Onlar tamamilə saxta , amma ciddi ittihamlarla üzləşirlər. Bu ittihamlar ölkə təhlükəsizliyinə qarşı hərəkətlər, dini müqəddəsləri təhqir etmə və İsrail xeyrinə casusluqdur. Son zamanlar bu ittihamlara daha biri əlavə olundu – dünyada korrupsiyanı yaymaq. Bütün ittihamlar cəmdə ölüm hökmü ilə nəticələnə bilər. İttiham edilənlərin vəkilləri – Nobel mükafatçısı Şirin İbadi və Əbdül Fəttah Sultanidir. Sultaninin özü də həbsdədir. Ədalətli məhkəməyə ümidliyik.\nİkinci məsələ odur ki, bəhailəri müntəzəm həbs edirlər. Və həbsdən zaminə buraxılmaları üçün böyük məbləğdə pul tələb edirlər. Hətta mənzillərinin mülkiyyət hüququnu da girov kimi qoymağa məcbur olurlar. Bu, daim davam edən problemdir.


bağ #8520 *\nElanın nömrəsi: 8520\nBinəqədi rayonu, Novxanı qəsəbəsində, dənizin yanında, “Günəbaxan” restoranın yaxınlığında 25 sot torpaq sahəsinin içində 2 mərtəbəli bağ evi təcili olaraq satılır. Ümumi sahəsi 120 kv/m. Evin yaxşı təmiri, 5 otağı, geniş həyəti, zəngin meyvə ağacları və hər bir şəraiti var. QAZ, İŞIQ, SU (İSTİ VƏ SOYUQ) DAİMİDİR. Əlavə məlumatlar telefonla veriləcək. Başqa variantlarımız da var.


18:07 14 Aprel 2021\nİşğaldan azad edilmiş ərazilərində məsələlərin mərkəzləşdirilmiş qaydada həlli ilə bağlı Əlaqələndirmə Qərargahının nəzdində fəaliyyət göstərən İdarələrarası Mərkəz məlumat yayıb.\nFemida.az -ın xəbərinə görə, məlumatda bildirilir ki, Azərbaycan Respublikasının Prezidenti İlham Əliyevin tapşırığına əsasən, Ermənistan silahlı qüvvələrinin işğalından azad edilmiş ərazilərdə yol infrastrukturunun yenidən qurulması istiqamətində genişmiqyaslı tikinti işləri həyata keçirilir.\nMəlumatda qeyd olunub ki, məscid Azərbaycan Respublikasının Nazirlər Kabinetinin 2 avqust 2001-ci il tarixli 132 nömrəli Qərarı ilə yerli əhəmiyyətli memarlıq abidəsi kimi dövlət qeydiyyatına alınmışdır. Qubadlı rayonu erməni silahlı qüvvələri tərəfindən işğal edildikdən sonra məscidin yarıuçurulmuş vəziyyətdə olduğu və heyvanların saxlanıldığı yer kimi istifadə edilərək vandalizmə məruz qaldığı müəyyən edilib.\nYol kənarındakı tumbalar ana və iki uşağı həyatını xilas etdi - VİDEO\nYol polisi reyd keçirdi - Gəncədə\nYol polisi Göygöldə reyd keçirdi\nYoluxanların bu günə olan statistikası - 31 nəfər vəfat edib\nYoluxma kəskin artdı\nYol polisinin rüşvət alması iddiası ilə bağlı rəsmi açıqlama


Günün Modası: Yaz fəsli » Qadınla.Com - Qadınlar Birİncidir!\nTarix: 9-04-2013, 09:20\nŞərhlər: Baxılıb: 3846\nKombinimdə bu gün sizlərə Vero Moda markasının geniş seqment şalvarı ilə kamuflyaj modasını əks etdirmək istəyirəm. Özünüzə həm qəşəng həm də idman bir tərz meydana gətirmək istəyirsinizsə, salaş köynəklər ilə dikdaban ayaqqabıları kombinleyə bilərsiniz. Mən bu kombide xüsusilə ayaqqabılara diqqət çəkmək istəyirəm, çox qəşəng görünürlər. Ayrıca bu ayaqqabını Demet Akalın ən son Gökhan Özen ilə çəkdiyi klipdə istifadə etmişdi. Bu mövsüm qəfəs modeli ayaqqabılar olduqca rəvacda, siz də qəfəs modeli ayaqqabılar ilə həm daha zərif həm də olduğunuzdan daha uzun boylu görünə bilərsiniz. Meydana gətirdiyim bu kombini, dalğalı saç modeli və yaşıl pastel tonlarında makiyaj ilə daha da cazibədar bir hala gətirə bilərsiniz. Köynək: Vero Moda\nŞalvar: Vero Moda\nİç paltarları: La perla\nGünün Modası: Cəzbedici Ayaqqabı


Zekaishiginda.az | “Qarabağa dönüş” adlı ictimai birlik yaradıldı\n“Qarabağa dönüş” adlı ictimai birlik yaradıldı\nGündəm / 30.04.2021 12:16\n"Azərbaycan Respublikası Dağlıq Qarabağ Bölgəsinin Azərbaycanlı İcması” İctimai Birliyi ictimaiyyətə müraciət edib.\nBirlikdənTrend-ə verilən məlumata görə, müraciətdə deyilir:\n2006-cı ildə ictimai birlik kimi qeydiyyata alınmış "Azərbaycan Respublikası Dağlıq Qarabağ Bölgəsinin Azərbaycanlı İcması” öz fəaliyyəti dövründə torpaqlarımızın Ermənistan tərəfindən işğalı, 1 milyondan artıq azərbaycanlının öz ata-baba yurdlarından qovularaq etnik təmizləməyə, soyqırımına məruz qalması, mədəni və dini irsimizin sistematik şəkildə dağıdılmasının işıqlandırılmasında, Ermənistanın işğalçı siyasətinin dünya ictimaiyyətinə çatdırılması istiqamətində aktiv fəaliyyət aparmışdır. Bu illər ərzində icma üzvləri ölkə daxilində və kənarda keçirilən çoxsaylı görüşlərdə, səfərlərdə, təşkil olunan konfranslarda həmişə Ermənistanın işğalı nəticəsində azərbaycanlı məcburi köçkünlərin pozulmuş fundamental insan hüquqlarının bərpa olunmasına diqqət çəkmişdir.\nAzərbaycan Respublikası Dağlıq Qarabağ bölgəsinin azərbaycanlı icması olaraq, biz heç vaxt öz dədə-baba torpaqlarımıza qayıdacağımıza olan inamımızı itirməmişdik. Biz mütəmadi olaraq sülh şəraitində birgəyaşayış çağırışları etsək də, təəssüf ki, bu çağırışlara Ermənistan və Qarabağın erməni icması tərəfindən müsbət cavab verilməmişdir.\nNəhayət ki, ötən il 44 günlük Vətən müharibəsi dövründə Azərbaycan Respublikasının Prezidenti, Ali Baş Komandan cənab İlham Əliyevin rəhbərliyi altında Qarabağımız işğaldan azad edildi, milyonlarla insanın 30 illik vətən həsrətinə son qoyuldu. Ölkəmizin ərazi bütövlüyü və tarixi ədalət bərpa edildi. İşğalçı Ermənistan ordusu darmadığın edilərək torpaqlarımızdan çıxarıldı və bu zəfər xalqımızın tarixinə qızıl hərflərlə həkk edildi. Cənab Prezident həm döyüş meydanında, həm diplomatiyada, həm də informasiya müharibəsində ölkəmizin qalibiyyətini təmin etdi. Uzun illərdir gözlədiyimiz xəyallarımız gerçəkləşdi və Azərbaycan öz əzəli və tarixi hissəsi olan Qarabağa qovuşdu.\nBundan sonra həm Azərbaycan, həm də onun tərkib hissəsi olan Qarabağ yeni tarixi mərhələyə qədəm qoymuşdur. Artıq "Dağlıq Qarabağ” adlı inzibati ərazi vahidi və onun statusu anlayışı yoxdur. Çoxmillətli və multikultural ölkəmizdə yaşayan bütün milli azlıqlar kimi ermənilər də Azərbaycanda fərdi vətəndaşlar olaraq sərbəst şəkildə yaşayacaqlar.\nVətən Müharibəsindən sonra yaranmış yeni reallıqda "Dağlıq Qarabağ bölgəsinin azərbaycanlı icması” və "Dağlıq Qarabağ bölgəsinin erməni icması” anlayışları öz aktuallığını və ictimai əhəmiyyətlərini itirib. Bütün bunları nəzərə alaraq, "Azərbaycan Respublikası Dağlıq Qarabağ Bölgəsinin Azərbaycanlı İcması” İctimai Birliyi 30 aprel 2021 ci il tarixdə iclas keçirərək, təşkilatın buraxılmasına qərar vermişdir.\nBundan sonrakı fəaliyyətimizi Prezident İlham Əliyevin rəhbərliyi altında tarixi və əzəli torpaqlarımıza böyük qayıdışın uğurla başa çatdırılmasına, Qarabağımızın dirçəldilməsinə yönəldəcəyik.\nBiz əminik ki, qısa zamanda Qarabağ ölkəmizin ən inkişaf etmiş yerlərindən birinə çevriləcək. Ermənistanın işğalı dövründə dağıdılmış bütün şəhər və kəndlərimiz, mədəni və tarixi abidələrimiz, məscidlərimiz bərpa olunacaq. Xalqımız üçün xüsusilə əziz olan Azərbaycanın mədəniyyət paytaxtı Şuşa şəhəri müzəffər Ali Baş Komandanımızın da dediyi kimi nəinki Azərbaycanın, dünyanın ən gözəl şəhərlərindən birinə çevriləcək. Qarabağda yaşayan erməni əsilli Azərbaycan vətəndaşlarının ölkəmizin iqtisadi, sosial və humanitar həyatına reinteqrasiyasının və Azərbaycan Respublikasının qanunları çərçivəsində yaşayışının təmin edilməsi istiqamətində müvafiq işlər həyata keçiriləcək.\nYuxarıda qeyd edilənləri nəzərə alaraq, bu müqəddəs missiyanı dəstəkləmək üçün "Qarabağa dönüş” adlı ictimai birliyin yaradılmasını bəyan edirik".


Ermənistan hakimiyyəti minalanmış sahələrin xəritələrini tez bir zamanda Azərbaycana təqdim etməlidir - AZƏRTAC – Azərbaycan Dövlət İnformasiya Agentliyi\nTbilisi, 23 aprel, AZƏRTAC\nXarici havadarlarının dəstəyi ilə Azərbaycan torpaqlarını 30 ilə yaxın bir müddətdə işğal altında saxlayan Ermənistan bu gün acınacaqlı vəziyyətdədir və tam iflasa uğrayıb. Ermənistan hakimiyyəti və separatçı qüvvələr bunu dərk etməli, minalanmış sahələrin xəritəsini tez bir zamanda Azərbaycana təqdim etməlidir. Azərbaycan həmin əraziləri işğaldan azad etdiyi kimi, minalardan da təmizləyəcək və həmin ərazilər yeni inkişaf mərhələsinə qədəm qoyacaq.\nAZƏRTAC xəbər verir ki, bu fikirlər aprelin 23-də Marneulidə Azərbaycanın 44 günlük Vətən müharibəsindəki parlaq Qələbəsindən sonra regionda yaranmış vəziyyətə həsr olunmuş dəyirmi masada səslənib.\nGürcüstan Azərbaycanlılarının İnteqrasiya Mərkəzi tərəfindən təşkil olunan tədbirdə siyasətçilər, elm, din və mədəniyyət xadimləri, jurnalistlər iştirak ediblər.\nMərkəzin icraçı direktoru, Azərbaycan Yazıçılar Birliyinin Gürcüstan bölməsinin rəhbəri Rafiq Hümbətov çıxış edərək ölkəmizin 44 günlük Vətən müharibəsindəki qələbəsinin əsas məqamları barədə məlumat verib. Bildirib ki, bu müharibədə Qələbənin əsas amili Azərbaycan Prezidenti ilə xalq arasındakı möhkəm birlik və vəhdət olub. Xalqın etimadına və dəstəyinə arxalanan Ali Baş Komandan Ordunu inamlı Qələbəyə apardı və düşmən üzərində böyük Zəfər qazandı.\nBildirilib ki, Azərbaycan torpaqlarını azad etsə də, münaqişə hələ də bitməyib. Döyüş meydanında məğlubiyyəti həzm edə bilməyən Ermənistan çirkin əməllərindən əl çəkmir. Ermənistanın Azərbaycanın işğal olunmuş ərazilərdə basdırdığı minaların xəritəsinin bu günə qədər ölkəmizə verilməməsi, bu minaların partlaması nəticəsində mülki şəxslərin ölməsi belə deməyə əsas verir.\nSonra Gürcüstan parlamentinin sabiq deputatı, tarixçi alim Mahir Dərziyev Azərbaycanın parlaq Qələbəsinin dünya hərb tarixində nümunə olduğunu bildirib. Onun sözlərinə görə, Azərbaycan Ordusunun yeni müharibə texnikası Ermənistanı və onun havadarlarını qorxuya salıb. Onlar minalanmış sahələrin xəritəsini təqdim etməməklə, əslində, bir daha öz çirkin niyyətlərini və əsl simalarını ortaya qoyublar.\nParlamentin digər sabiq deputatı, ictimai xadim Ruslan Hacıyev, Gürcüstan Azərbaycanlıları Konqresinin sədri Hüseyn Yusubov, Azərbaycanın Əməkdar jurnalisti, “gaxa.ge” portalının baş redaktoru Nizami Məmmədzadə, AZƏRTAC-ın müxbiri Xətayi Əzizov, “Qarapapaqlar” jurnalının baş redaktoru Akif Xansultanlı və başqaları çıxış edərək Ermənistanın biabırçı məğlubiyyətinin səbəblərindən danışıblar.\nBildirilib ki, Azərbaycanın parlaq Qələbəsindən sonra regionda yeni inkişaf mərhələsi başlayıb. Region dövlətləri bu imkandan maksimum istifadə etməli, Azərbaycanın yanında olmalıdırlar.\nDəyirmi masada Xocalı soyqırımı, 31 mart - Azərbaycanlıların soyqırımı və digər faciələrimiz barədə dünya ictimaiyyətinə dəqiq və düzgün məlumatların çatdırılması üçün səylərin daha da artırılması ilə bağlı bir sıra təkliflər irəli sürülüb.\nAZERTAG.AZ :Ermənistan hakimiyyəti minalanmış sahələrin xəritələrini tez bir zamanda Azərbaycana təqdim etməlidir


Azərbaycan Prezidenti Venesuelanın xarici işlər üzrə xalq hakimiyyəti naziri ilə görüşüb (YENİLƏNİB)\nSiyasət 5 Aprel 2018 11:45 (UTC+04:00)\nAprelin 5-də Azərbaycan Prezidenti İlham Əliyev Venesuela Bolivar Respublikasının xarici işlər üzrə xalq hakimiyyəti naziri Xorxe Arreasa Monserratın başçılıq etdiyi nümayəndə heyətini qəbul edib.\nDövlətimizin başçısı Azərbaycan ilə Venesuela arasında ikitərəfli münasibətlərin uğurlu inkişafından məmnunluğunu ifadə etdi. Prezident İlham Əliyev Venesuela Prezidenti Nikolas Maduronun ölkəmizə səfərini və beynəlxalq təşkilatlar çərçivəsində keçdikləri görüşləri xatırladaraq səmərəli müzakirələrin aparıldığını vurğuladı.\nVenesuela Bolivar Respublikasının xarici işlər üzrə xalq hakimiyyəti naziri Xorxe Arreasa Montserrat Prezident Nikolas Maduronun salamlarını dövlətimizin başçısına çatdırdı. O, Venesuelanın Azərbaycanla əlaqələri genişləndirməkdə maraqlı olduğunu deyərək ölkəsinin Azərbaycanda səfirliyinin açılmasının planlaşdırılmasını bu niyyətin göstəricisi kimi dəyərləndirdi.


İslam bankçılığı iri investorları Azərbaycana cəlb edə bilər\n7 Oktyabr 2019 10:32\nİslam İnkişaf Bankı Azərbaycanda İslam bankçılığının tətbiqi ilə bağlı layihənin icrası üçün hökumətə 200 min dollar məbləğində qrant ayırıb. İslam İnkişafı Bankı Qrupunun Azərbaycandakı nümayəndəsi Tamerlan Tağıyev "vergiler.az"a bildirib ki, Kiçik və Orta Biznesin İnkişafı Agentliyi layihənin əlaqələndiricisi seçilib: "Layihə ilə bağlı bu günədək müəyyən işlər görülüb. "IFAAS" və "EKVITA" şirkətinin birgə yaratdığı ortaq müəssisə bu işləri həyata keçirir. Onlar yerli qanunvericiliyi öyrənir. Gələcəkdə Azərbaycanda İslam bankçılığının tətbiqini mümkün etmək üçün atılacaq addımları tövsiyə edəcəklər".\nİslam bankıçılığı hansı formada qurulacaq? Suala aydınlıq gətirən T.Tağıyev yeni bankçılığın formalaşdırılması üçün iki variantın təklif edildiyini bildirib. Birinci variant kimi İslam bankçılığı ilə bağlı ayrıca bir qanunvericiliyin tərtib edilməsi təklif olunur. Digər variant isə mövcud qanunvericiliyə müəyyən dəyişikliklər edilməklə İslam bankçılığının əsas məhsullarını təqdim etmək üçün imkan yaratmağı nəzərdə tutur. Bununla da mövcud bankların nəzdində İslam bankçılığı pəncərələrinin açılması mümkün olacaq.\nT.Tağıyevin sözlərinə görə, hansı variantın seçilməsi hökumətin qərarından asılı olacaq: "İslam bankçılığı alternativ maliyyə mexanizmlərinin tətbiqini mümkün edən lazımlı sistemdir. İnanırıq ki, ölkədə onun potensialı mövcuddur". Qeyd edək ki, İslam bankçılığı depozit və kreditlərin faizsiz verilməsini təmin edir. Lakin burada sərmayə dəyərsiz olmur, qarşılıqlı tərəfdaşlıq həm ziyana, həm qazanca ortaqlıq prinsipləri üzərində qurulur.


basic instinct sözaltı sözlük\n1. Əsas instinkt ( Basic instinct) - rejissor Pol Verhovenin 1992-ci ildə çəkilmiş ABŞ erotik-trilleridir. Filmdə baş rolları Michael Douglas və Sharon Stone canlandırmışdır. Filmin mərkəzində zəngin rok ulduzunun qətlini araşdıran detektiv Nick (Duqlas) obrazıdır.\nHələ satışa çıxarılmamışdan xeyli əvvəl, "Əsas instinkt" cinsəl və şiddət səhnələri ilə müzakirələrə səbəb olmuşdu. Homoseksual səhnələrinin də yer aldığı film, geylərin hüquqlarının müdafiəçiləri tərəfindən, biseksual qadının qatil xasiyyətli insan kimi göstərilməsi səbəbiylə ciddi tənqid hədəfinə çevrilmişdi. Bütün tənqidlərə və mənfi rəylərə baxmayaraq, Əsas instinq $352 milyon dollar gəlirlə 1990-cı illərin ən gəlirli filmlərindən biri olub.\n15.11.2015 03:32, allahını sikeyim


"Kasperski" Azərbaycan üzrə araşdırmanın nəticəsini açıqladı\n"Kasperski" azərbaycanlı istifadəçilərin qarşılaşdıqları təhlükələr barədə məlumat yaydı\n23:57 31.10.2018 (Yenilənib 23:54 31.10.2018)\nCihazların klassik ssenari ilə yoluxması ilə yanaşı azərbaycanlı istifadəçilər digər kiber risklərlə də qarşılaşıb.\nBAKI, 31 oktyabr — Sputnik. "Kasperski Laboratoriyası" araşdırma zamanı müəyyən edib ki, azərbaycanlı internet istifadəçilərinin 41 faizi öz rəqəmsal cihazlarında zərərverici proqramlarla qarşılaşıblar. Sputnik Azərbaycan xarici mətbuata istinadla xəbər verir ki, araşdırma "Kasperski Labaratoriyası"nın sifarişi ilə 2018-ci ilin oktyabr ayında "ERA" şirkəti tərəfindən aparılıb. Azərbaycanda şəxsi müsahibələr çərçivəsində 18-65 yaşlarında 300 aktiv internet istifadəçisi sorğulanıb.\n"41 faiz azərbaycanlı internet istifadəçisi öz rəqəmsal cihazlarının zərərverici proqramlara yoluxması halı ilə qarşılaşıb. Son ildə hər iki nəfərdən biri bu problemlə iki dəfə qarşılaşıb" – deyə şirkətin məlumatında bildirilir.\nAraşdırmaya görə, istifadəçilərin demək oalr ki yarısı (45 faizi) öz fayllarını itirib və ya cihazın yavaşlamasını (43 faiz) müşahidə edib. Hər 5-ci zərərçəkmiş cihazın əngəllənməsi ilə qarşılaşıb və 13 faiz istifadəçilərin isə faylları şifrələnib.\nCihazların klassik ssenari ilə yoluxma ilə yanaşı azərbaycanlı istifadəçilər digər kiber risklərlə də qarşılaşıb.\n"Məsələn 21 faiz istifadəçiyə informasiyanın gizliliyininin qorunmasını təhlükə altında qoyan mesajlar göndərilib, 19 faiz isə internetdə aqressiv təqiblərə məruz qalıb, 15 faiz oğurluq və itirlmə nəticəsində məlumatlarının saxlanıldığı smartfondan məhrum olub. Profillərin sındırılması ilə istifadəçilərin 9 faizi qarşılaşıb ki, bunlardan çoxu sosial şəbəkə hesabları (78 faiz) olub" deyə şirkətin məlumatında bildirilir.


Tarixçi alim Zemfira Hacıyevanın məqaləsi İRS beynəlxalq Azərbaycan jurnalında dərc olunub - (+FOTO)\nTarixçi alim Zemfira Hacıyevanın məqaləsi “İRS” beynəlxalq Azərbaycan jurnalında dərc olunub (+FOTO)\nAZpress.AZ xəbər verir ki, Moskvada dərc olunan “İRS” beynəlxalq Azərbaycan jurnalının növbəti sayı işıq üzü görüb. Jurnalın bu nömrəsində Azərbaycanın incisi olan Qarabağın tarixi və ermənilərin apardığı işğalçılıq siyasətinə dair məqalələr yer alıb.\nAMEA Rəyasət Heyəti aparatının Elmi irs mərkəzinin rəhbəri, tarix elmləri doktoru Zemfira Hacıyevanın “Ermənistan kilsəsi: dövlət içində dövlət?” adlı məqaləsi də “İRS” jurnalının növbəti nömrəsində dərc olunub.\nTarixçi alimin rus dilində çap olunmuş elmi məqaləsində bir çox arxiv sənədləri və mənbələr araşdırılıb, ermənilərin Osmanlı İmperiyası və İrandan Rusiyanın işğal etdiyi Azərbaycan torpaqlarına köçürülməsində Ermənistan Havari kilsəsinin (Qriqorian kilsəsi) tarixi rolu haqqında məlumat verilib. Bundan əlavə, erməni ekstremist qruplarının Osmanlı imperiyasına qarşı təşkil etdiyi terrorçuluq və dağıdıcı fəaliyyətlər, XX əsrin əvvəlləri, eləcə də sonlarında azərbaycanlılara qarşı etnik təmizləmə məsələlərinə diqqət yetirilib.\nMəqalədə qeyd olunur ki, tarixən dövlətçilik ənənələrinə malik olmayan ermənilər daim başqa xalqlar və dövlətlərin hakimiyyəti altında yaşamışlar. Eramızdan əvvəl 60-cı illərdə ermənilər Roma imperiyasının əsarəti altında idilər. 387-ci ildə Ermənistan Roma və Sasanilər imperiyası arasında bölünmüş, dövlətin Qərb hissəsi Roma, Şərq hissəsi isə İrana verilmişdir.\nErməni tarixinin saxtalaşdırılmasında siyasiləşdirilmiş Qriqorian kilsəsi xüsusi rol oynamışdır. Bu kilsənin Səfəvilərə qarşı fəaliyyəti həmin ərazilərdə erməni dövlətinin bərpa edilməsi uğrunda mübarizə ilə bağlı olmuşdur.\nErmənilərin öz dövlətçilik ənənələri olmadığı halda, onları əsrlər boyu dəstəkləyən Qreqorian kilsəsi bu milllət üçün praktiki olaraq dövləti əvəz etmiş, kilsə ermənilərin yalnız mənəvi deyil, eyni zamanda dünyəvi və siyasi həyatına təsirsiz ötüşməmişdir.\nSəfəvilər dövlətinin zəifləməsindən istifadə edən I Pyotr 1724-cü il noyabrın 10-da ermənilərin Xəzər dənizi sahilləri, Dərbənd və Bakı, həmçinin Gilan, Mazandaran və Gürgan ərazilərində məskunlaşmasını rəsmiləşdirən fərman imzalamışdı. Fərmanda ermənilərin Rusiya İmperiyasının Cənubi Qafqazdan İran körfəzinə kimi geniş əraziləri ələ keçirmək planı nəzərdə tutulurdu. 1813-cü ildə Gülüstan və 1828-ci ildə Türkmənçay müqavilələrinə əsasən, Azərbaycan ərazisi Rusiya ilə İran arasında bölüşdürüldü, tarixi torpaqlarımız olan İrəvan və Naxçıvan bölgələrində “Erməni vilayəti” yaradıldı.\nAraşdırmada XIX əsrin əvvəllərində ermənilərin Cənubi Qafqazda apardıqları müstəmləkəçilik siyasəti, eləcə də XX əsrin əvvəllərində erməni ekstremistlərinin dinc müsəlman əhalisi və görkəmli siyasi xadimlərə qarşı törətdikləri qətllər barədə tarixi faktlar yer almışdır.\nBununla da, gələcəkdə Azərbaycan ərazilərində erməni dövlətinin yaradılmasının əsası qoyulmuş, bu torpaqlarda ermənilərin məskunlaşdırılmasına, azərbaycanlılara qarşı soyqırımlar və qırğınların həyata keçirilməsinə start verilmişdir.


Stalinin son sirri – Mavzoleydə dəfn edilən “rəhbər” kim idi\nKommunist rəhbərin həyatı uzun müddət məxfi qrif altında arxivlərdə saxlanılıb. Son zamanlar yazıçı V.Suvorov yaxud peşəkar kəşfiyyatçı V.Rezunun sayəsində (1978-ci ildə İngiltərəyə gizli şəkildə qaça bilib. Buna görə SSRİ-də ölüm hökmünə məhkum edilib) bununla bağlı müzakirələr ocağı yenidən alovlanıb.\nOnun yerinə oxşarı əməliyyat edilir...\nHamımız bilirik ki, Stalin 5 mart 1953-cü ildə vəfat edib və bundan sonrakı 5 gün ərzində ölkənin ən peşəkar həkimləri onun həyatının xilası üçün əllərindən gələni ediblər. Lakin sovet tarixinin sirlərini öyrənən tədqiqatçıların fikrinə görə, istər onun ölümünü görən şahidlər, istərsə də onu xilas etməyə çalışan həkimlər sən demə, heç ellər atası üçün vuruşmayıblar. Rəhbərin yerinə əməliyyat stolunda uzanan onun oxşarı olub. Bunun həyata keçirilməsi haqqında əmri isə o zaman SSRİ-də ikinci adam hesab edilən Lavrenti Beriya verib.\nProfessor Leonid Maxnoviç İkinci Dünya Müharibəsi ərəfəsində Avstriya qəzetlərinin birində verilmiş materialı taparaq ictimaiyyətə təqdim edib. Burada yazılır ki, günlərin birində hansısa məşhur həkim ellər atasını müayinəsi üçün dəvət edilir. Qarşısında eyni üz cizgilərinə malik olan beş adamı görəndə yerində duruxub qalır. Xarici cizgilər baxımından bir-birindən fərqlənməyən bu şəxsləri yalnız daxili orqanlarının quruluşuna görə ayırd etmək mümkün idi.\nPanteleymon Vasilyevski adlı Qərbi Ukraynalı dustaq isə Neyman adlı tibb sahəsi üzrə professordan son dərəcə qəribə şeylər eşitdiyini deyib. Onun bildirdiyinə görə, həmin şəxs müharibə zamanı Hitleri, ondan sonra isə Stalini müayinə edib. Müayinələr zamanı onu hər birində eyni rəhbərin oturduğu müxtəlif bir neçə otağa aparırdılar. Lakin gördüyü bu şəxslərdən hansının əsl Stalin olduğunu isə o heç zaman təyin edə bilməyib.\nStalinin oxşarlarından biri heç vaxt məktəb üzü görməmiş Şimali Qafqazlı kəndçi Rəşid olub. Onu bütün ölkədə Stalini zahir cəhətdən əvəz edə biləcək şəxsləri axtaran xüsusi idarənin işçiləri tapmışdı. Rəşidi ortaya çıxarandan sonra dərhal Moskvaya gətirmişdilər. Burada ona rəhbərə bənzəyən digər şəxs - aktyor Dikiy iki il ərzində dərs keçmişdi. Nəhayət, məşğələlər qurtarandan sonra Stalinin əvəzinə bir sıra görüş və qəbullarda iştirak etmişdi.\nMühasib Yevsey Lubiçko\nBənzərlər sırasında Yevsey Lubiçkonun adı daha çox hallanır. Onun var olması haqqında ilk dəfə kanadalı jurnalist İrvinq Xerrol 1981-ci ildə "Dublyor" adlı məqaləsində məlumat vermişdi. 1934-cü ildə Siyasi Büronun üzvü olan Serqey Kirovun qətlindən sonra Stalin xarici görünüş baxımında tamamilə ona oxşayan insanın tapılmasını əmr edir. Belə insan Ukrayna şəhərlərindən birində ortaya çıxır. O, mühasib Vinica Yevsey Lubiçko idi.\n1935-ci ilin sentyabrında Lubiçkonun qapısının qarşısında qara limuzin dayanır. Bir qədər sonra onun içindən çıxan hündürboy, enerjili gənclər ukraynalını ailəsi ilə vidalaşmağa imkan vermədən maşına basıb naməlum istiqamətə aparırlar. Mühasibi tezliklə Moskvadan kənarda yerləşən ətrafı hündür hasarla əhatələnmiş malikanələrdən birinə yerləşdirirlər. Dublyor sadəcə göstərilən kinoxronikalara baxıb Stalinin qəlyanı necə yandırması, danışma qaydasını mənimsəməli idi. Yalnız yarım ildən sonra Lubiçkonun müəllimləri cəsarət edib onu sonuncu imtahana gətirmək qərarını verirlər. İosif Vissarionoviç şəxsən oxşarını qəbul edir.\nStalin müəllimlərin gördüyü işdən razı qalaraq, bənzəri ilə hələ bir rumka konyak da içir. Dublyor onu tez-tez teatrlarda əvəz edirdi. Hansı ki, burada rəhbərə sui-qəsd törətmək çox asan bir şey idi. Onu lojada görən tamaşaçılar cəld yerindən tərpənir və ayaq üstə alqışlayırdılar. Stalinin yerinə Lubiçkonun 7 noyabr və 1 may tarixlərində mavzoleyə getməsinə gəlincə isə, bunu çox yaxın dövlət adamları bilirdi: Malenkov, Bulqanin, Xruşov, Molotov və Beriya.\nÖlüm – uğursuz tamaşa\nToronto universitetinin tarixçisi Qreq Sinkonun sözlərinə görə, Stalinin ölümü 1953-cü ildə nəinki Sovetlər İttifaqını həmçinin bütün dünyanı şoka salan sadəcə olaraq çox uğurla tamamlanmış tamaşa idi. Stalin artıq ən güclü diktator olmaqdan yorulmuşdu. Onun hər sözü mübahisə edilmədən qəbul edilir və çox vaxtda düşünülmədən həyata keçirilirdi. İllər keçdikcə yaşlılığını rahat keçirmək haqqında fikirləşirdi, lakin tiranlar üçün bu, qeyri-mümkün idi. O, bilirdi ki, "dostları" və "sadiq qulluqçuları" zəifliyini bilən kimi dərhal sui-qəsd haqqında fikirləşməyə başlayacaqlar. Belə sonluğu qabaqlamaqdan ötrü Lavrenti Beriyaya "Himalaya səyahət" adlı əməliyyatı keçirmək əmrini verir. Burada əsas rolları isə onun iki bənzəri oynayır.\n1950-ci ilin dekabrında "Moskva-Ankara-Kabil-Tehran-Mədrəs" marşrutu istiqamətində bənzərlərindən biri – Boris Ayrapetov yola salınır. O, artıq əldən düşmüş, bütün işlərini təhvil vermiş və ömrünün sonlarını Himalay dağlarında keçirməyə hazırlaşan kar tacir İsa rolunu oynamalı olur. Bunun özü üçün sonuncu səfər olduğunu başa düşməyən oxşar, mərkəzə marşrutunun keçdiyi yerlərdəki siyasi əhval-ruhiyyə haqqında mütəmadi şifrələr göndərirdi.\nMoskvada isə bu ərəfədə daha bir bənzər Aftandil Djalaqoniya gözləyirdi. Axırıncıya daha mühüm vəzifə tapşırılmışdı. Məhz o təntənəli şəkildə mavzoleydə dəfn olunmalı idi. Daha sonra şübhə doğurmasın deyə Stalinin mühafizəçiləri, xüsusiylə də onların rəhbəri general Vlasika dəyişdirildi. Bunun ardınca isə xəstəlik bəhanəsiylə Stalinin yanına onu əla tanıyan insanlardan heç biri buraxılmadı.\nQrek Sinko həmçinin rəhbərin niyə məhz Himalayı seçməsinin də səbəblərini açıqlayır. "Xristos və Stalin-paralellər və perpendikulyarlar" adlı kitabında tarixçi göstərir ki, keçmiş seminarist İosif Stalin teoloji (dini) ədəbiyyatla yaxından tanış olmuş və bunların sırasında "Tibet İncili"ni də oxumuşdu. Burada bildirilir ki, Məsih xaçda ölməyib, əksinə sağ qalıb. Tələbələri tərəfindən xilas ediləndən sonra həyatını Hindistanda Kəşmir ştatında sona vurub. Natonoviç adlı jurnalist 1887-ci ildə Hindistanda olan zaman tibet rahiblərindən biri ilə görüşür və rahib ona məbədlərində avropalıların Xristos adlandırdığı "Müqəddəs İsa" adlı əlyazmanın saxlanıldığını bildirir. Qrek Sinko yazır: "Allahın getdiyi hind yolunu təkrarlamaq, sovet kommunistlərinin tanrısının həyat məqsədi idi. Bu uşaqlıq arzularının da təcəssümüdür". Yəqin elə buna görədir ki, Stalinin sonuncu bənzərinin ölməli olduğu ad İssa və ya İsa bəy adlanırdı. Stalinin siyasət meydanından getmək planı mükəmməl həyata keçirilmişdi. Onun sonuncu iki oxşarından biri yoxluğa qərq olmuş, digəri isə Leninlə yanbayan mavzoleydə uzanmışdı.\nSinko tərəfindən İosif Vissarionoviçin həyatının əsl sonluğu ilə bağlı söylənilən təxminlər Sovet ölkəsində bəzi hadisələrin açıqlanmasına imkan yaradır.\nDiri ikən basdırılmaq\nPartiyanın 20-ci qurultayında şəxsiyyətə pərəstişin tənqidi və ondan imtina olunmağın təklifi ölkəni idarə edən yuxarıda oturan qüvvələr üçün təhlükə mənbəyi idi. Aşağılardan cavan, enerjili gənclər yığılırdı ki, asanlıqla Xruşov, Kaqanov, Molotov, Malenkov, Beriyanın günahsız insanların qətlində günhakar olduqlarını sübuta yetirə bilsinlər. Qurultay Stalinin özü üçün daha gərəkli idi, çünki bunun vasitəsilə yeni həyatında birinci addımını atırdı. Rahatlıq addımı.\nOrtaya maraqlı sual çıxır. Görəsən, niyə 1956-cı ildə şəxsiyyətə pərəstişin partiya qurultayında pislənməsindən Stalinin oxşarının bədəni mavzoleydən götürülmədi? Cavab çox sadədir. Ona görə ki, Stalin həmin vədəyə qədər sağ idi və indiyə qədər də bilinmir - əgər "köhnə dostları" tərəfindən bu addım atılsaydı, o hansı reaksiyanı verərdi.\nDaha bir məqam onun qızı Svetlana ilə bağlıdır. SSRİ-dən getməyin asan olmadığı bir vaxtda onun hind zabitinə ərə gedərək, ölkəni rahat şəkildə tərk etməyinə icazə verilir. Halbuki bu qadın kənarda nə isə danışa bilərdi. Bunun da cavabı yuxarıdakı ilə eynidir. Sadəcə, ona qəsdən bu izdivaca getməyə şərait yaratdılar. Səbəb isə sovet kommunistlərinin liderinin heç olmasa darıxdığı zamanlarda sevimli qızını uzaqdan görməyə şəraitinin olması idi.\n2013.11.11 / 15:47


Hakimiyyətin imtina etdiyi kadrlar müxalifətə keşərsə... - EHTİMAL » Regionxeberleri.com\nRegionxeberleri.com » Sosial » Hakimiyyətin imtina etdiyi kadrlar müxalifətə keşərsə... - EHTİMAL\nHakimiyyətin imtina etdiyi kadrlar müxalifətə keşərsə... - EHTİMAL\nBu ilin ortalarından etibarən Azərbaycanda ciddi kadr islahatları aparılır. Bu islahatlar çərçivəsində bir çox iri ranqlı, o cümlədən xırda məmurlar ya vəzifələrini itirdilər, ya da başqa postlara dəyişdirilməklə səlahiyyətləri xeyli kiçildildi.\nGedən bu proseslər bir məsələni yenidən aktuallaşdırdı. Zaman-zaman vəzifələri ilə vidalaşan bəzi məmurlar postlarını itirəndən sonra müxalifətlə gizli və ya açıq şəkildə təmas qurmağa çalışanlar olub. Maliyyə imkanları geniş olduğu üçün belə sabiqlərə müxalifətin “qarmaq atdığı”nı vaxtaşırı müşahidə etmişik. Həmçinin hakim komandaya xəyanət etdikləri üçün vəzifələrini itirən şəxslər arasında da müxalifət qarşısında ağ bayraq qaldıranlar az olmayıb. Məsələn, sabiq səhiyyə naziri Əli İnsanov. Çox keçmişə getsə də, Amerikada mühacirətdə yaşayan keçmiş spiker Rəsul Quliyevi də misal göstərə bilərik. Hazırda həbsxana divarları arasında yaşayan sabiq deputat Hüseyn Abdullayevi də bu qəbildən adlandırmaq olar.\nBu nümunələri göz önümüzə gətirəndə bir sual meydana çıxır. Əcəba, son kadr dəyişikliklərində vəzifəsiz qalanlardan müxalifətlə təmas qurmağa cəhd edənlər ola bilərmi?\nAna Vətən Partiyasının sədri, deputat Fəzail Ağamalı bu barədə danışmağa çətinlik çəkir: “Bu barədə hər hansı fikir söyləmək çətindir. Çünki bunun üçün gərək vəzifələrini itirən məmurların psixologiyasında iç dünyalarını biləsən. Ən azından bu barədə konkret məlumat olsun ki, ondan sonra fikir söyləyəsən. Lakin mənə elə gəlir ki, əvvəlki illərdən fərqli olaraq indiki zaman kəsiyində durum tamam başqa bir müstəvidədir. İstisna etmirəm ki, vəzifəsini itirən və kifayət qədər maliyyə vəsaiti olan şəxslər hansısa bir ciddi vəziyyətdən sonra bugünkü susqunluqlarını aktivliklə əvəz edə bilərlər. Lakin bu gün əslində iqtidar kifayət qədər güclüdür. Ölkə prezidentinin cəmiyyətdə əhəmiyyətli dərəcədə nüfuzu var. Eyni zamanda hakimiyyətdə və siyasi qütbdə prezidentin sədaqətli bir komandası mövcuddur. Bu komandanın qarşısında hətta ən böyük imkanlara malik olan məmur müxalifətə keçsə, yaxud ayrı bir partiya yaradıb müxalifətdə olsa belə, ictimai-siyasi proseslərə ciddi təsir göstərə biləcək imkanlara malik deyillər. Digər vacib bir məqam var ki, bunu unutmaq olmaz. Azərbaycan xalqı zəhmətlə qazanmayan pullu insanı heç zaman qəbul etməyib, ona müsbət münasibət göstərməyib, rəğbətini ifadə etməyib. Elə şəxslər var ki, maliyyə imkanlarına sahibdirlər, bu maliyyə ilə müxalifətə keçsələr, yaxud müxalifətdə olaraq, iqtidara, yəni prezidentimizə qarşı siyasi müstəvidə mübarizə aparsalar, onların ola bilsin ki, maliyyə imkanlarına həvəs göstərilsin və müəyyən gəlişmələr baş versin. Lakin onun özünün də ciddi töhfələr verəcəyini gözləmək kifayət qədər mübahisəlidir. Çünki o pullar halal yolla qazanılmayıb, zəhmətlə əldə olunmayıb. Ona görə bu problem də var. Məsələni ümumiləşdirsək, belə demək mümkündürsə, bu nəticəyə gələ bilərik ki, istisna etmədiyim belə hallar olsa da, onların indiki zaman kəsiyində, yaxud yaxın gələcəkdə, hətta yaşlarının vermiş olduğu imkanlar daxilində möhtərəm cənab prezidentə ciddi problem yaradacaqlarını güman etmirəm. Belə fikirləşirəm ki, onlar istənilən vəziyyətdə, istənilən səviyyədə ölkə prezidentinin qarşısında ağ bayraqlarını qaldırmaq zorunda qalacaqlar, təbii ki, əgər bu yolu tutsalar...”


9 Oktyabr 2015 15:04 (UTC+04:00)\nQeyd etmək lazımdır ki, İranın Cənubi Qafqaz siyasətində Rusiya ilə üst-üstə düşən məqamlar olsa da, Orta Asiya siyasətində bu iki dövlət arasında fərqlilik çoxdur. Belə ki, İran gözəl anlayır ki, Cənubi Qafqaz siyasətində Qərb dövlətlərinə təkbaşına müqavimət göstərmək onun gücü xaricindədir, çünki Qərbin "Şərqə doğru genişlənmə" siyasəti və Avropaya daşınan neft-qaz layihələrinin bu bölgədən həyata keçirilməsi adı çəkilən ölkənin geosiyasi müqavimət əmsalını azaldır. Odur ki, İran Rusiyanın Cənubi Qafqazda mövqelərinin güclənməsində maraqlı görünür. Bəllidir ki, İran və Rusiyanın ABŞ-a və Qərb dövlətlərinə münasibətlərində bölgənin geosiyasi maraqları çox zaman bir-biri ilə çuğlaşır və çarpazlaşır. Amma, Orta Asiya ilə münasibətdə İranın öz strateji planları var və burada onun Rusiya ilə geosiyasi, geoiqtisadi maraqları üst-üstə düşmür. Qərb dövlətlərində Əfqanıstanla bağlı "Manas" aerodromunu nəzərə almasaq, bu bölgədə ciddi siyasi və hərbi planları çox zəifdir. Bəlkə də Qərbin Orta Asiya geosiyasi məkanda ciddi strateji planları var. Hələlik isə Qərb dövlətləri "Şərqə doğru genişlənmə" proqramında Cənubi Qafqaz uğrunda mübarizə aparır. Odur ki, bu bölgədə Rusiya İran üçün ciddi rəqib rolunda çıxış edir.\nTəsadüfi deyil ki, Rusiyanın "Transqaz" şirkətinin Qazaxıstan neftinin, "Qazprom"un isə Türkmənistan qazının Rusiya ərazisindən uzunmüddətli nəqlinə dair əldə etdikləri ilkin razılaşmalar İranda açıq şəkildə narazılıqlarla qarşılanır, hətta İran Qazaxıstanı və Türkmənistanı təhdid etməkdən belə çəkinmir.\nHörmətli professor qeyd edir ki, İranın regional siyasətində Orta Asiya, Cənubi Qafqaz və Xəzər hövzəsinin geosiyasi, geoiqtisadi və hərbi-geostrateji hədəfləri xüsusi yer tutur. Orta Asiya və Xəzər hövzəsində İran sadəcə olaraq öz sərfəli geoiqtisadi mövqelərindən çıxış edərək, Rusiya ilə yanaşı bölgənin ikinci əsas lider dövləti statusuna sahib olmaq istəyir. O yazır: "... Mütəxəssislər bu ölkənin (İran-Y.O.) regional siyasəti ilə bağlı əsas geosiyasi və geoiqtisadi vəzifələrini aşağıdakı kimi qruplaşdırırlar:\n• Qərb ölkələrini və onalara məxsus transmilli şirkətləri nəyin bahasına olursa-olsun Xəzər regionuna buraxmamaq və onların bölgədəki əsas tərəfdaşı hesab olunan Türkiyəni öz mövqelərindən sıxışdırmaq;\n• Rusiya ilə regional geosiyasi məsələlərdə müttəfiqlik etmək, lakin onunla rəqabət aparılan sahələrdə öz mövqelərini əldən verməmək;\n• regionda istənilən yolla öz mövqelərini gücləndirmək, Xəzərin bərabər əsasla- 20% olmalqa 5 yerə bölünməsini təmin etmək və digər hövzə ölkələri dəniz sərhədi yaratmaq;\n• bölgəni dini təsir altına almaq məqsədilə müxtəlif dini-ideoloji düşərgələr təşkil etmək;\n• Azərbaycan və Türkiyə kimi rəqib ölkələrin iqtisadi, siyasi, sosial və mədəni inkişafını əngəlləmək, bununla da onların İrandakı əsas əhali (azərbaycanlılar) üçün cəlbediciliyini azaltmaq;\n• bölgədə Qərb ölkələrinə məxsus dəyərlərin iqtisadi, siyasi, ideoloji təsisatların fəaliyyətinin güclənməsinə və Xəzər hövzəsində demokrtaik rejimlərin bərqərar olmasına və İran cəmiyyəti üçün "yad proseslərin" vüsət almasına mane olmaq". (Bax. s. 358-359)\nTamamilə doğru olaraq İranın geosiyasi, geoiqtisadi, hərbi-geostrateji hədəflərini və prioritetləri göstərilir və müəllif Azərbaycanla və Türkiyə qarşısına iki mühüm vəzifə qoyur:\nBirincisi, yuxarıda deyildiyi kimi Azərbaycan və Türkiyənin bölgədə gücünü zəiflətmək, Xəzər dənizindən hasil edilən neft və qazın nəqli marşrutlarını ya öz xeyrinə dəyişdirmək, ya da onların qarşısını almağa cəhd etmək. Təsadüfi deyildir ki, uzun illərdir Xəzər dənizinin bölünməsində İran pay bərabərliyini israr edir, hətta təhdid etmək fikrindən əl çəkmir, baxmayaraq ki, üç dövlət- Azərbaycan, Rusiya və Qazaxıstan arasında SSRİ-dən qalma akvatoriyaya bölünməsi barədə razılığa gəliblər və bu barədə sənəd də imzalanıb. Lakin, İran Xəzərin SSRİ-dən qalma akvatoriyaya bölünməsinin əleyhinədir, gərək olanda isə bu məsələ üzrə dirəniş də göstərir. Hətta, bəzən Türkmənistanı da bu üçlüyün, xüsusən də Azərbaycanın əleyhinə yönəldir, Türkmənistan ölkəmizə məxsus bəzi karbohidrogen yataqlarına sahiblik iddiasını bildirir və buna görə də bu üçlüyün imzaladığı sənədlərə qoşulmaq istəmir. Bir anlığa təsəvvür edin ki, İranın təklif etdiyi Xəzər dənizinin bərabər bölgüsü baş tutdu, yəni hər dövlətə bu hövzədən 20% pay düşdü. O zaman İranın su sərhədləri Azərbaycanın paytaxtı Bakı şəhərinə qədər yaxınlaşır. Bunu nəunki ölkəmiz, heç bölgədə geosiyasi, geoiqtisadi və hərbi-geostrateji mənada təkbaşına hakimlik etmək istəyən Rusiya da razılıq verməz, çünki Rusiyanın Xəzər hövzəsində xüsusi maraq dairəsi mövcuddur və o bu marağı, hətta bəzi məsələlərdə tərəfdaşı olduğu İrana belə güzəştə getməz.\nİkincisi, İranda yaşayan çoxsaylı türk kökənli insanlarda dünyəvi dövlət hesab olunan və hər iki ölkənin konstitusiyasında təsbit edilən qanunlar Azərbaycanın və Türkiyənin demokratik insan haqlarının qorunmasına üstünlük verməsi, onu inkikişaf etdirməsi bu ölkələrə cəlbediciliyi artırır. İran ərazisində yaşayan əksər türk kökənli insanları milli təhlükəsizliyinə təhlükə hesab edir, baxmayaraq ki, İİR-in Ali Ruhani Şurasının sədri türk kökənli azərbaycanlılardır. Demokratiyanın və azad sözün olmadığı bir ölkədə insanlar özlərinin milli kimliyini deməkdən belə çəkinirlər. İran hökumətinin yürütdüyü siyasət nəticəsində türklərin kompakt yaşadığı bölgələrdə əsasən bu dövlətin şimalında yaşayan və sıxlığı seçilən yerlərdə min illər mövcud olmuş toponimlər, hidronimlər dəyişdirilir. Hətta mağazaların və yenicə doğulmiş uşaqların adları da türkcə ola bilməz. Dövlətin strukturları buna ciddi nəzarət etməklə yanaşı, hətta uşaq bağçasına yerləşdirilən kiçik uşaqlar, baxmayaraq onların hamısı türk kökənlidir, bu tədris müəssisələrində yalnız farsca danışmalıdırlar. Faktiki olaraq bu ölkədə İranlı adı ilə farslaşdırma siyasəti yürüdülür. Qapalı ölkə olan, beynəlxalq hüquq normalarına məhəl qoymayan İran dövləti ölkəsinin parçalanmaq təhlükəsinin, məhz türk kökənli insanlardan gəldiyini və yaxınlaşdığını daha çox hiss edərək onlara qarşı çox amansız rəftar edir, həbslərdən, cərimələrdən, edamlardan, bütün təzyiq və təhdid üsullarını həyata keçiməkdən çəkinmir, hətta bunu məqbul sayaraq daha da genişləndirir, bu sahədə fərqlənən məmurları mükafatlandırır, vəzifə pillələrində daha da yuxarı çəkilir. Artıq, belə məmurlar üçün fars və türk olmaları önəmli olmur.\nLakin Azərbaycanda və Türkiyədə söz azadlığını, insan haqlarını, sərbəst fikri ifadə etmək azadlığını görən, dərk və hiss edən İran vətəndaşları (bu əsasən, Azərbaycana, Türkiyəyə gələn turistlərin gördüklərini, yaşadıqlarını vətənlərinə döndükdən sonra ölkələr arasında fərqliliyi hiss etməklə, yaxud, qadağan olunsa belə evlərinin damlarına çanaq antenna yerləşdirməklə hər iki dövlətin televiziya verilişlərini seyr etməklə, radio tezliklərini dinləməklə baş verir.) öz ölkələrində də bunların olmasını arzulayırlar. Bu zaman milli özünüdərk və milli oyanış prosesləri başlayır. Bu da son nəticədə münaqişələrə, qarşıdurmalara, ölüm-itimə, zorakılığa, teokratik rejimin daha da amansız və qəddar olmasına aparıb çıxardır. Bunu İran dövlətinin analitikləri və başbilənləri də gözəl anlayırlar. Təsadüfi deyildir ki, həsən Ruhani prezident seçildikdən sonra, cəmiyyətdə bəzi qaydaların və fətvaların sərtliyi aradan qaldırılır, eyni zamanda qismən liberallaşma gedir.


Lənkəran teatrında Xocalı soyqırımının 25-ci ildönümünə həsr olunmuş ədəbi-bədii kompozisiya nümayiş etdirilib - + FOTO ( AZpress.AZ - Ağaddin Babayev, Lənkəran )\nLənkəran teatrında Xocalı soyqırımının 25-ci ildönümünə həsr olunmuş ədəbi-bədii kompozisiya nümayiş etdirilib + FOTO ( AZpress.AZ - Ağaddin Babayev, Lənkəran )\nXocalı soyqırımının 25-ci ildönümü münasibətilə Lənkəran Dövlət Dram Teatrının yaradıcı kollektivi “Xocalı harayı” adlı ədəbi-bədii kompozisiya hazırlayıb. Bu gün teatrın aktyorlarının təqdimatında həmin kompozisiya Milli Ordu əsgərlərinə təqdim olunub. Öncə Xocalı soyqırımı zamanı həyatını itirmiş soydaşlarımızın əziz xatirəsi bir dəqiqəlik yad edilib. Daha sonra həzin musiqi sədalarının müşayəti ilə Xocalı faciəsinin müsübətləri canlı faktlarla tamaşaçılara çatdırılıb.\nMəlumat verilib ki, 1992-ci ilin fevralın 25-dən 26-sına keçən gecə Ermənistan silahlı birləşmələri tərəfindən Rusiyanın 366-cı motoatıcı alayının iştirakı ilə Xocalı şəhəri işğal olunub. Ermənilərin hücümundan əvvəl, fevralın 25-i axşam Xocalı şəhəri toplardan və ağır artılleriyadan şiddətli atəşə tutulub. Nəticədə fevralın 26-ı səhər saat 5.00 radələrində Xocalı tam alova qərq olunub. Mühasirəyə alınmış şəhərdə qalan təqribən 2500-dək Xocalı sakini Ağdam rayonunun mərkəzinə çatmaq ümidi ilə şəhəri tərk edib. Amma bir günün içində yer üzündən silinən şəhəri tərk etmiş 2500 Xocalı sakinindən 613-ü düşmən gülləsinə tuş gələrək qətliamın qurbanı olub. Bu soyqırım nəticəsində 63-ü uşaq, 106-sı qadın, 70-i qoca və qarı olmaqla 613 nəfər Xocalı sakini qətlə yetirilib, 8 ailə tamamilə məhv edilib, 25 uşaq hər iki valideynini, 130 uşaq valideynlərindən birini itirib. Düşmən gülləsinə tuş gəlib yaralanan 487 nəfərdən 76-sı uşaq olub, 150 Xocalı sakini itkin düşüb, çox sayda insan ermənilər tərəfindən əsir götürülüb. Bu hadisə Azərbaycanda və qardaş Türkiyədə, habelə bir sıra digər ölkələrdə “Xocalı qətliamı”, “Xocalı soyqırımı” kimi hər il anılır.\nTamaşaçılar tərəfindən böyük maraqla izlənilən ədəbi-bədii kompozisiyada istifadə olunan şeirləri Azərbaycanın xalq artisti Qabil Quliyev, əməkdar artist Sucəddin Mirzəyev, aktyorlar Miraslan Ağayev, Sayad Əliyev, aktrisalar Şəbnəm Hüseynova, Günel Abbaszadə və digərləri səsləndiriblər.\nQeyd edək ki, “Xocalı harayı” ədəbi-bədii kompozisiyanın ssenari müəllifi və rejissoru Xalq artsisti Qabil Quliyev, musiqi tərtibatçısı Fərahim Fərəcov, işıq üzrə rəssamı İlham Bayramovdur.


11:30 28.05.2022 Media 604\nOrta Asiya ölkələri rus televiziyalarının yayımını birdəfəlik dayandırmalıdır\nQırğızıstanda Rusiyanın “Rossiya 24”, “Rossiya Kultura” və “Zvezda” telekanallarının yayımı dayandırılıb. Bu barədə istifadəçilərə yerli “Aknet” televiziya provayderi məlumat verib. Buna səbəb kimi provayder “bir sıra ölkələrdə ümumrusiya telekanallarının yayımına qanunvericilik məhdudiyyətlərinin” tətbiq edilməsini göstərib.\nBuna görə də telekanalların yayımı birtərəfli qaydada beynəlxalq peyklərdə bloklanıb. Öz növbəsində, Türkmənistanın ən böyük operatoru olan “Aşxabadskaya qorodskaya telefonnaya set” (Aşqabad Şəhər Telefon Şəbəkəsi) ölkədə “Rossiya 1” və “Zvezda”nın bağlandığını bildirib.\nSiyasi şərhçi, media eksperti Azər Həsrət “Şərq”ə deyib ki, Orta Asiya ölkələri rus kanallarının yayımlarını lap çoxdan dayandırmalı idilər. Ekspert bildirib ki, bununla bağlı illərdir həyəcan təbili çalınır: “Orta Asiyanın türk respublikalarında, o cümlədən Azərbaycanda rus televiziya kanalları birtərəfli, çirkin təbliğatla məşğuldurlar. Bu təbliğat nəticəsində də həmin bölgənin insanları yanlış informasiya və mövqeyə sahib olurlar.\nÜmumiyyətlə, Rusiyanın davranışı ilə bağlı Orta Asiya ölkələrinin mövqeyi yanlışdır. Səbəbi odur ki, rus kanalları uzun müddət həmin ölkələrdə rahat-rahat yayımlanıb. Yerüstü yayımlarda da bu tendensiya mühaşidə olunur. 2014-cü ildə Rusiyanın Krımı ilhaq etməsindən sonra Qazaxıstan kimi bir türk ölkəsində insanların böyük əksəriyyəti Moskvaya haqq qazandırırdı. Təsəvvür edin, işğalı, ilhaqı müdafiə edirdilər. Elə indi də rusların Ukrayna ərazisinə təcavüzünə haqq qazandıranların sayı az deyil. Bütün bunlar Rusiya təbliğat maşınının əldə etdiyi nəticələrdir. Rusiya dövləti mümkün çərçivədə Orta Asiya insanlarının beynini yumaqla məşğuldur”.\nA.Həsrət xatırladıb ki, Azərbaycanda yerüstü yayımda rus kanallarının yayımı dayandırılıb. Amma təəssüflər olsun ki, kabel televiziya kanallarımız öz paketlərində demək olar ki, 50 faiz rus kanallarını təqdim edirlər:\n“Xeyli sayda insan kabel televiziyasından istifadə edir. Əlbəttə, seçim imkanı var, bir tərəfdə rus kanallarıdırsa, digər yanda türk televiziyalarıdır. Ancaq düzgün seçimi siyasi proseslərdən başı çıxan adamlar edə bilərlər. Sadəlövh, siyasətdən uzaq insanlar hansı kanala olsa baxırlar. Rus dilini bilən vətəndaşlarımız isə daha çox rus efirlərini izləyir və zamanla beyinləri yuyulur. Azərbaycanda da Rusiyanın Ukraynaya təcavüzünü dəstəkləyənlər var. Ona görə də rus kanallarının istər Orta Asiya ölkələri, istərsə də Azərbaycanda yayımı ilə bağlı çox sərt tədbirlər görülməlidir. Kabel kanallarına birbaşa göstəriş verilməlidir ki, ümumiyyətlə, Rusiya televiziyalarını paketdən çıxarsınlar”.\nEkspert vurğulayıb ki, rus kanallarının xeyli hissəsi ermənilərə aiddir: “Ya da ermənilərin təsiri altındadır. Hamısı anti-Azərbaycan, anti-türk təbliğatı ilə məşğuldur. Azərbaycan tamaşaçısı könüllü pul verərək evinin içinə zəhərli təbliğatı soxur. Kabel televiziya kanallarının yayımını həyata keçirənlər isə bundan pul qazanır. Bəsdir, hər şeyi pula satmaq olmaz. Vətəndaşlarımız kabel yayımlarından imtina etməlidir. Məsələn, mən evimdə peyk yayımdan istifadə edirəm, ya da internet üzərindən kanallar izləyirəm. Kifayət qədər alternativlərimiz var”.


"Bank Silk Way" World Mastercard Black Edition Miles kobrend premium kartını təqdim edir :: Son.az - Son xəbərlər, Azərbaycan xəbərləri, son veziyyet, son melumat, son xeber\n22 Yan 2019 13:05\n"Bank Silk Way" World Mastercard Black Edition Miles kobrend premium kartını təqdim edir\nDigərləri 18 May 2018 17:50:00 120 0\n"Bank Silk Way" "AZAL" aviaşirkəti və Mastercard beynəlxalq ödəniş sistemi ilə birgə Mastercard Black Edition Miles kobrend premium kartını buraxır. Bu kart bankın hesab etibarilə 7-ci Miles kartıdır. Sözügedən ko-brend layihəsi çərçivəsində müvafiq razılaşma "Bank Silk Way" müşahidə şurasının sədri Elçin Əhmədov, Azərbaycan Hava Yolları QSC-nin vitse-prezidenti Eldar Hacıyev və Mastercard-ın Azərbaycan üzrə nümayəndəsi Emil Zeynalov arasında imzalanmışdır.\nBu xəbəri də oxu: Türk seriallarının üç həftəlik fasiləsi bitdi\n• Ölkə daxilində xərclənən hər 6 AZN üçün 1 bal verilir;\n• PriorityPass kartı hədiyyə verilir - dünyanın 1100-dən çox hava limanı zalına giriş imkanı;\n• Mastercard Global Airport Concierge - dünyanın 700-dən çox hava limanında;\nDigərləri Nazirlik vəzifəli şəxsi cərimələdi\n18 May 17:40 0\nDigərləri İstirahət günləri səyahətə çıxanlar üçün hava proqnozu\n18 May 17:38 0\nSiyasət Tərtər çayı üzərində yeni körpünün tikilməsinə 3 milyon manat ayrılıb\n18 May 17:37 0\nDigərləri Nar abunəçiləri həftə sonlarında pulsuz danışır\n"Nar"-ın yeni "Pulsuz həftəsonu" kampaniyası sayəsində\nGüclü külək əsəcək 31 2019-01-22 12:59:27\nHadisənin ev almağa pulu çatmadı, 48 2019-01-22 12:58:00\nRusiyada poçt şöbələrində pivə də almaq olar (FOTO) 31 2019-01-22 12:57:00\nÇavuşoğlu: Dağlıq Qarabağ münaqişəsi həll olunmadan Qafqazda sabitlik mümkün deyil 24 2019-01-22 12:51:00\nAzərbaycanda dünya ulduzlarının yer alacağı tarixi filmin hazırlıqlarına başlanıldı (FOTO) 50 2019-01-22 12:40:00


ABŞ rusiyalı nümayəndələrə BMT-də iştirak üçün viza vermir\nABŞ rusiyalı nümayəndələrə BMT-də iştirak üçün viza vermir\nRF Prezidentinin Mətbuat Katibi Dmitri Peskov, BMT Baş Assambleyasında Rusiya nümayəndə heyətinin üzvlərinə Amerika vizaları verilməməsi məsələsinə dair məlumatları şərh edib. Onun sözlərinə görə, hazırda diplomatik xətt üzərində iş gedir, tədbirlər görülür. FaktXeber.com-un məlumatına görə, bu barədə RİA Novosti xəbər verib.\n"Bilirsiniz ki, indi bizim diplomatlarımız işləyir: Həm Amerika səfiri Xarici İşlər Nazirliyinə dəvət olunub, həm də Vaşinqtonda səfirliyimiz tədbir görür. Diplomatik xətt üzərində iş gedir", - deyə o bəyan edib.\nPeskov həmçinin bu vəziyyətin narahatlıq doğurduğunu və Vaşinqtonun beynəlxalq öhdəlikləri pozduğuna görə ABŞ tərəfindən bu cür hərəkətlərin yolverilməz olduğunu sözlərinə əlavə edib.\n"Bu, Vaşinqtonun beynəlxalq öhdəlikləri birbaşa pozmasıdır. Bu, ikitərəfli görüş deyil, Rusiya nümayəndə heyətinin BMT Baş Assambleyasına səfəridir. Amerika sadəcə olaraq ərazisini BMT-nin qərargahına verir və əslində Amerikanın edə biləcəyi yeganə şey, məsələn, Rusiya nümayəndə heyətinin bir şəhərdə, New Yorkda qalmasını məhdudlaşdırmaqdır. ABŞ-ın Baş Məclisə gedənlərə başqa bir məhdudiyyət tətbiq etməyə haqqı yoxdur. Hazırda bu qaydalar pozulub. Bu, əlbəttə ki, Moskva, habelə BMT tərəfindən çox sərt reaksiya tələb edir, çünki vəziyyət bilavasitə Birləşmiş Millətlər Təşkilatı və onun qərargahı ilə bağlıdır", deyə Peskov bildirib.\nMəqalədə : BMT ABŞ Rusiya